Εκλογές στον ΣΕΓΑΣ και Νόμπελ Ειρήνης | Η Αλήθεια\nΔημοσιεύτηκε στις 29/10/2020 στην κατηγορία Σχόλια | 10 σχόλια\nΜετά από μια εβδομάδα δύσκολη (με τριήμερο στη Βουλή, μέτρα για κορονοϊό και ευρωπαϊκές εξελίξεις που για τους δημοσιογράφους της δικής μου κατεύθυνσης ήταν υπερπλήρης) επιστρέφουμε στα της πόλης, με μπόλικα πράγματα στην «κάβα» για να γράψουμε.\nΞεκινώ με το πιο πρόσφατο: Θα μάθατε, φυσικά, ότι ο τιτανομέγιστος δήμαρχος της πόλης Γιάννης Βούρος (δημοσιεύω και φωτογραφία του για να τον ξαναθυμηθούν οι πολίτες που έχουν να τον δουν από τότε που οι κινηματογράφοι ήταν ανοικτοί κ έπαιζαν το «The Κόπανοι»), μετά από το τιτανομέγιστο πέρασμά του από τα διάφορα θέατρα (τα οποία κατέληξαν εκεί που όλοι θα θέλαμε να καταλήξει και το Ορούτς Ρέις), μετά από το σούπερ τιτανομέγιστο πέρασμά του από το δήμο Νέας Φιλαδέλφειας- Νέας Χαλκηδόνας (όπου οι συμπολίτες μας τον ευγνωμονούν που… δεν καταπιάνεται με τίποτα, άρα όλο και κάτι θα γλιτώσει από την καταβύθιση), τώρα θα είναι υποψήφιος ΚΑΙ για τον ΣΕΓΑΣ!\nΤυχερός ο ελληνικός αθλητισμός που θα ασχοληθεί (τρόπος του λέγειν...) μαζί του ο τιτανομέγιστος... Αγγλία θα γίνουμε τώρα με γίγαντα Γιάννη Βούρο στον ΣΕΓΑΣ, όπως ακριβώς γίναμε Ζεφύρι (και βγάλε...) με τον γίγαντα Γιάννη Βούρο στο Δημαρχείο Φιλαδέλφειας- Χαλκηδόνας\nΕ, μετά τι μένει μέχρι να του απονεμηθεί το Νόμπελ Ειρήνης;\nΠρώτον, να τον στείλουμε υπεύθυνο των εξοπλισμών της Τουρκίας. Μέσα σε λίγους μήνες δεν θα υπάρχει ούτε περίστροφο.\nΣτη συνέχεια, να γίνει σούπερ επικεφαλής των πυρηνικών της Αμερικής, της Ρωσίας και του Ιράν (ναι ρε παιδί μου ,ταυτόχρονα, έχουμε πολλούς σαν κι αυτόν;). Θα τα διαλύσει κι εκείνα σε χρόνο ντε τε, όπως έκανε με όλα όσα ασχολήθηκε ως τώρα κι έτσι, επιτέλους, θα επιβληθεί η παγκόσμια ειρήνη. (Την τοπική Ειρήνη την κατέκτησε ήδη, για λίγο… Τώρα ας βάλει πλώρη για την παγκόσμια...)\nΕ! Μετά δεν είναι δίκαιο να του απονεμηθεί το Νόμπελ Ειρήνης, αφού τόσα θα έχει (είπαμε, τρόπος του λέγειν) επιτύχει;\nΑλλά, ας μην προτρέχω. Τώρα σειρά να… σωθεί, έχει ο ΣΕΓΑΣ (μη γελάτε, λέμε).\nΑπό μια άποψη, μπορεί και να είναι καλό αυτό για την πόλη μας.\nΚάτι θα υπάρχει να απορροφά τη διαλυτική του παρουσία.\nΓι αυτό, «Η Αλήθεια» μπαίνει μπροστά και στηρίζει με χέρια και με πόδια τον γίγαντα Γιάννη Βούρο στις εκλογές που έρχονται!\nΑς φροντίσουμε να υπερψηφιστεί στον ΣΕΓΑΣ ο γίγαντας Γιάννης Βούρος κι ας του ανατεθούν σημαντικές αρμοδιότητες, με τις οποίες πρέπει (εεεε, μην τα λέω συνέχεια: Τρόπος του λέγειν) να ασχολείται μέρα- νύχτα.\nΔηλαδή, ας σώσουμε ο,τιδήποτε αν σώζεται από την πόλη μας…\nΓια τα πυρηνικά των μεγάλων χωρών, μη βιάζεστε.\nΤο βλέπουμε το θέμα, μετά τις γιορτές…\nΑνώνυμος (29/10/2020 16:57)\nΜπορεί να του ψάχνουν νέο ρόλο για να τον αποσύρουν από εδώ μετά το στραπάτσο της δημαρχίας του.\nΠεριμένουνε κι οι επιλαχόντες που έμειναν έξω απ' το δημοτικό συμβούλιο και θέλουν να ξαναμπούν. Όμως είναι και τα "τρία τετρακό" της αντιμισθίας, οπότε χλωμό να παραιτηθεί από εδώ. Οι περισσότεροι από το χώρο του θεάματος δεν βγάζουν πια ούτε τα μισά και αν. Για τη πάρτη του δεν είναι λακαμάς να τ' αφήσει.\nΠάλι (29/10/2020 17:10)\nδεν πήρες Διαμαντή τα χάπια για το ζάχαρο και έχεις νεύρα\nΔιαμαντής Σεϊτανίδης (29/10/2020 19:05)\nΧαχαχα εσύ βλέπεις νεύρα, όταν όλοι οι άλλοι γελάνε; Πάψε να κοιτάζεσαι στον καθρέφτη, λοιπόν.\nΕννοείται, δε, ότι το δικό μου ζάχαρο είναι πιο γνωστό στην πόλη από τη δική σου παρουσία...\nΑΚΡΟΒΟΛΙΣΤΗΣ (29/10/2020 20:06)\nΓια σκεφτείτε ρε παιδιά να βάλει και να μην βγεί ? Η καζούρα πως γράφεται ? Με δύο ΚΑΠΠΑ όπως το τρόλλευ .Και ο ΚΟΡΟΜΟΝΟΜΑΧΟΣ από ΚΑΠΠΑ δεν αρχίζει ? Και ο Σπαθάρης απο ΚΑΠΠΑ δεν αρχίζει ? Κοίτα ρε φίλε κάτι συμπτώσεις !!Για το Νόμπελ δεν το πιστεύω .Γιατί ? Γιατί δεν αρχίζει απο ΚΑΠΠΑ !!!!\nΑντικειμενική δημοσιογραφία! (29/10/2020 21:05)\nΜιλάμε για φοβερή δημοσιογραφική δουλειά ο κ. Σεϊτανίδης. Αντικειμενικότητα, όχι προσωπικοί χαρακτηρισμοί, όχι προσβολές και ειρωνία, ό,τι ακριβώς θεωρεί η ΕΣΗΕΑ δεοντολογία του δημοσιογραφικού επαγγέλματος. Συγχαρητήρια! Η δουλειά σας πρέπει να διδάσκεται σε όλες τις σχολές δημοσιογραφίας. Ερώτηση: Η ΕΣΗΕΑ και ο εργοδότης σας, εκεί που δουλεύετε ως δημοσιογράφος, γνωρίζουν τι και πώς γράφετε στην Αλήθεια;\nΔιαμαντής Σεϊτανίδης (29/10/2020 22:24)\nΚαλώς το τρολ. Προφανώς εσύ -και δεν εκπλήσσομαι- έχεις ΠΛΗΡΗ άγνοια τι σημαίνει δημοσιογραφική πένα, αλλά και τι σημαίνει ελευθερία του λόγου.\nΕίναι φανερό ότι για σένα αντικειμενική δημοσιογραφία είναι αυτοί που κάνουν επι χρήμασι οι υποτελείς του Βούρου -και γενικότερα κάθε εξουσίας.\nΌ,τι γίνεται επί χρήμασι είναι που σε ενθουσιάζει.\nΑνώνυμος (30/10/2020 08:01)\n@21:05 Καλά τα λες! Από σήμερα μόνο Καρακαη-Δόνα θα διαβάζουμε!\nΚωστας (30/10/2020 19:47)\nΔιαμαντής με το Παπικό αλάθητο! Για το 90% των πολιτών όλοι εσείς οι δημοσιογράφοι είστε οτι χειρότερο υπάρχει ανάμεσα μας! Ρουφιάνοι, αλήτες, υπάλληλοι κτλ... Αν εσύ το θεωρείς τιμητική όλη αυτή τη σαπίλα που υπηρετείς ή δεν το βλέπεις, keep going!\nΔιαμαντής Σεϊτανίδης (31/10/2020 11:12)\nΕίσαι ο ίδιος "Κώστας" που πανηγύριζες εδώ μέσα όταν έγραφα κάτι που σου άρεσε.\nΚρίνεις τους ανθρώπους ανάλογα με το πόσο συμφωνούν μαζί σου.\nΟύτε καν φασίστας δεν μπορείς να είσαι.\nΆντε τώρα: Τράβα στο αφεντικό σου να σου δώσει τη μπανάνα σου και ξανανέβα στο δένδρο\nΑνωνυμος (03/11/2020 20:37)\nΟ Βούρος ασχολήθηκε με το θέατρο και τις βιντεοταινίες την εποχή που η τηλεόραση άρχιζε να βάζει στα σπίτια τον κάθε τυχάρπαστο που νόμιζε ότι κάτι είναι!\nΌταν ειδε ότι τελειώνει στον "πολιτισμό" άρχισε να πουλάει το όνομα που έγινε αναγνωρίσιμο μλογω συγκυριών με το ασημιωτο βέβαια!\nΑσχολήθηκε με την πολιτική και πληρώθηκε στο τέλος και με την διοίκηση του ΚΘΒΕ το οποίο όπως είναι φυσικό το βούλιαξε!\nΠροηγουμένως είχε προλάβει να ψηφίσει το μνημόνιο με τσαλακωμενη συνειδηση, είναι αλήθεια!\nΈπειτα του τηλεφώνησαν ότι θέλουν να αγοράσουν τις υπηρεσίες του για να προωθήσουν το γήπεδο!\nΔέχτηκε φυσικά να κάνει ότι έκανε πάντα! Ξεπουλουσε ότι του ανέθεταν να ξεπουλησει! Η συνείδηση του έτσι και αλλιώς είναι τσαλακωμενη! Και τώρα;;;;;; Ο ΣΕΓΑΣ !! Ξέρει ότι ο ρόλος του στην Φιλαδέλφεια έχει τελειώσει και ετοιμάζεται για την επόμενη αρπαχτη! Που είναι το κακό;\nΕπαγγελματικά κινείται!!!! Άρχοντας στο λαβείν! Το δούναι είναι συγκεκριμένο!


Χρυσή Στήλη - Άρθρα Ποδοσφαίρου [Για μια θέση στο τελικό!]\n ΣΤΟΟΥΚ - ΜΠΑΡΝΣΛΕΙ 1-0  ΜΠΛΑΚΜΠΕΡΝ ΡΟΒΕΡΣ - ΛΙΝΤΣ 0-1  ΒΕΝΤΣΠΙΛΣ - ΛΙΕΠΑΓΙΑ 2-0  ΝΤΑΛΚΟΥΡΝΤ - ΝΤΕΓΚΕΡΦΟΡΣ 0-2  ΣΙΛΚΕΜΠΟΡΓΚ - ΛΙΝΓΚΜΠΙ 2-0  ΓΚΡΟΤΑ - ΚΟΠΑΒΟΓΚΟΥΡ 1-0  ΣΤΑΛ ΜΙΕΛΕΤΣ - ΟΝΤΡΑ ΟΠΟΛΕ Half 0-0\nΓια μια θέση στο τελικό!\nΡεβάνς για τα ημιτελικά του Κυπέλλου Ιταλίας. Η Αταλάντα μοχθεί για την τέταρτη θέση και την έξοδο στους ομίλους του Τσάμπιονς Λιγκ και τη Μ. Δευτέρα έκανε μεγάλο βήμα, καθώς νίκησε 2-1 εκτός έδρας τη Νάπολι με ανατροπή, έχοντας και σύμμαχο την τύχη. Η ομάδα του Τζιαν Γκασπερίνι εντυπωσιάζει με την επιθετική επάρκειά της, αλλά οι τέσσερις πεταμένοι βαθμοί στην έδρα της, με Κιέβο και Εμπολι, ενδέχεται να παίξουν ρόλο. Στο Κύπελλο εντυπωσίασε, πετώντας εκτός τη Γιούβε.\nΤιμωρημένοι είναι οι Τολόι (α. 21/1), Χάτεμπουρ (α. 30/5), αν και το βασικό ζητούμενο είναι να παρουσιαστούν «φρέσκοι» οι παίκτες της, δεδομένου ότι με τη Νάπολι έπαιξε με τη βασική σύνθεσή της.\nΗ Φιορεντίνα έχασε... τσάμπα το Σάββατο από τη Γιουβέντους εκτός έδρας. Προηγήθηκε στο 6', σημάδεψε το δοκάρι στο 34', δέχθηκε το 1-1 στο 37', είχε δεύτερο δοκάρι στο 43', το ματς γύρισε στο 53', έχασε τετ α τετ στο 90' (ήττα 2-1, δεν την άξιζε). Οι «βιόλα» δεν έχουν νίκη στα τελευταία εννέα ματς για το πρωτάθλημα (0-5-4), είναι προφανές ότι ρίχνουν το βάρος στο Κύπελλο και την προοπτική να διεκδικήσουν τρόπαιο.\nΕκτός ο Πιάτσα (ε. 19/1), λογικά δεν προλαβαίνει ούτε ο Τερατσάνο (τ. 2 συμ., 10 συμ. Εμπολι). Η έλευση του τεχνικού Βιντσέντζο Μοντέλα έχει προσδώσει επιθετική πνοή, αλλά η ομάδα στερείται σταθερότητας.\nΗ Αταλάντα βρήκε δίχτυα με τους Γκόμες (16'), Πάσαλιτς (18'), Ντε Ρον (58'), αλλά η Φιορεντίνα απάντησε με τους Κιέζα (33'), Μπενάσι (36') και Μούριελ (79').


5ο Νηπιαγωγείο .... Σερρών : Χρόνια πολλά Βασίλη!!\nΚαι ο Βασίλης με τα κεράσματά του σήμερα στο Νηπιαγωγείο μας! Οι ευχές για το όνομα του πολλές και μέσα από την καρδιά μας! Να είναι χαρούμενος, γερός και δυνατός, να τον χαίρονται όλοι όσοι τον αγαπούν, και μια πιο ιδιαίτερη ευχή: Να κάνει όσα περισσότερα ταξίδια με τρένα μπορεί, τα οποία αγαπάει πάρα πολύ!!!\nκαι φυσικά βιντεάκι με τα αγαπημένα του τρένα!


6 Αυγούστου: Η Μεταμόρφωση του Σωτήρος σήμερα - Μεγάλη γιορτή για την Ορθοδοξία - Newsbomb - Ειδησεις - News\nΕΚΚΛΗΣΙΑ 06/08/2021 07:16\nΔεσποτική εορτή σήμερα. Μία από τις μεγαλύτερες της Ορθοδοξίας.\nΓιορτάζεται κάθε χρόνο στις 6 Αυγούστου, ημέρα των εγκαινίων του ομώνυμου ναού που ίδρυσε στο Θαβώρ η Αγία Ελένη, μητέρα του Μεγάλου Κωνσταντίνου.\nΣήμερα γιορτάζουν οι: Σωτήρης, Σωτήριος, Σωτηρία, Σωτήρω, Σώτος, Σωτηράκης, Ευμορφία, Έμμυ.\nΌπως αναφέρεται στην Καινή Διαθήκη (Ματθαίου ιζ' 1-13, Μάρκου θ' 2-12, Λουκά θ' 28-36), ο Χριστός πήρε μαζί του τους μαθητές του Πέτρο, Ιάκωβο και Ιωάννη και ανέβηκαν μαζί σ' ένα βουνό, πιθανώς το Θαβώρ της Γαλιλαίας, για να προσευχηθούν. Οι τρεις μαθητές Του, κουρασμένοι από τη δύσκολη ανάβαση στο βουνό, κάθισαν να ξεκουραστούν και έπεσαν σε βαθύ ύπνο.\nΟι τρεις μαθητές Του, όπως ήταν κουρασμένοι από τη δύσκολη ανάβαση στο Θαβώρ και ενώ κάθισαν να ξεκουραστούν, έπεσαν σε βαθύ ύπνο. Όταν, ξύπνησαν, αντίκρισαν απροσδόκητο και εξαίσιο θέαμα. Το πρόσωπο του Κυρίου άστραφτε σαν τον ήλιο, και τα φορέματα Του ήταν λευκά σαν το φως.


ΜΑΘΗΜΑΤΑ ΘΑΥΜΑΤΩΝ - A COURSE IN MIRACLES: ΜΑΘΗΜΑΤΑ ΘΑΥΜΑΤΩΝ - Ο ΑΥΤΟ-ΚΑΤΗΓΟΡΟΥΜΕΝΟΣ\n- Από το Κεφάλαιο 31, III. The Self-Accused -\n1. Μόνο αυτός που κατηγορεί τον εαυτό του καταδικάζει. Καθώς ετοιμάζεσαι να κάνεις μια επιλογή που θα καταλήξει σε διαφορετικά αποτελέσματα, υπάρχει πρώτα ένα πράγμα που πρέπει να μαθευτεί πολύ καλά. Πρέπει να γίνει μια συνήθεια ανταπόκρισης τόσο τυπική σε όλα όσα κάνεις ώστε να είναι η πρώτη σου αντίδραση σε όλους τους πειρασμούς, και σε κάθε κατάσταση που συμβαίνει. Μάθε το αυτό, και μάθε το καλά, γιατί εδώ η καθυστέρηση της ευτυχίας μικραίνει σε διάρκεια χρόνου τόσο που δεν μπορείς να συνειδητοποιήσεις. Ποτέ δεν μισείς τον αδελφό σου για τις δικές του αμαρτίες, αλλά μόνο για τις δικές σου. Όποια μορφή και να φαίνονται πως παίρνουν οι αμαρτίες του, το μόνο που κάνουν είναι να κρύβουν το γεγονός ότι πιστεύεις ότι είναι δικές σου, και ως εκ τούτου αξίζουν μια «δίκαιη» επίθεση.\n2. Γιατί θα έπρεπε οι αμαρτίες του να είναι αμαρτίες, εάν εσύ δεν πίστευες ότι δεν μπορούσαν να συγχωρεθούν σε σένα; Γιατί να είναι πραγματικές σε αυτόν, εάν εσύ δεν πίστευες ότι αυτές είναι η δική σου πραγματικότητα; Και για ποιο άλλο λόγο επιτίθεσαι σε αυτές παντού παρά επειδή μισείς τον εαυτό σου; Είσαι εσύ μια αμαρτία; Απαντάς «ναι» όποτε επιτίθεσαι, γιατί με την επίθεση επιβεβαιώνεις ότι είσαι ένοχος, και πρέπει να δώσεις σύμφωνα με αυτό που αξίζεις. Και τι μπορείς να αξίζεις εκτός από αυτό που είσαι; Εάν δεν πίστευες ότι άξιζες την επίθεση, ποτέ δεν θα σου περνούσε από το νου να επιτεθείς καθόλου και σε κανέναν. Γιατί θα έπρεπε να επιτεθείς; Ποιο θα ήταν το όφελος για σένα; Τι θα μπορούσε να είναι το αποτέλεσμα που θα ήθελες; Και πως θα μπορούσε ο φόνος να σε ωφελήσει;\n3. Οι αμαρτίες είναι στα σώματα. Δεν γίνονται αντιληπτές στο νου. Δεν βλέπονται σαν σκοποί, αλλά σαν πράξεις. Τα σώματα ενεργούν, και οι νόες όχι. Και ως εκ τούτου πρέπει το σώμα να έχει άδικο σε ό,τι κάνει. Δεν φαίνεται πως είναι κάτι παθητικό, που υπακούει στις προσταγές σου, και δεν κάνει τίποτα απολύτως από μόνο του. Εάν είσαι αμαρτία είσαι ένα σώμα, γιατί ο νους δεν πράττει. Και ο σκοπός πρέπει να είναι στο σώμα, όχι στο νου. Το σώμα πρέπει να ενεργεί από μόνο του, και να παρακινεί τον εαυτό του. Εάν είσαι αμαρτία κλειδώνεις το νου μέσα στο σώμα, και δίνεις τον σκοπό του στη φυλακή του, η οποία δρα αντί αυτού. Ένας δεσμοφύλακας δεν ακολουθεί διαταγές, αλλά επιβάλει τις διαταγές στον κρατούμενο.\n4. Ωστόσο είναι το σώμα ο φυλακισμένος, και όχι ο νους. Το σώμα δεν κάνει σκέψεις. Δεν έχει την δύναμη να μαθαίνει, να συγχωρεί, ούτε να υποδουλώνει. Δεν δίνει διαταγές που ο νους να χρειάζεται να υπηρετεί, ούτε θέτει όρους που πρέπει να υπακούει. Κρατάει φυλακισμένο μόνο τον πρόθυμο νου που θέλει να διαμένει σε αυτό. Ασθενεί ακολουθώντας την διαταγή του νου να γίνει ο φυλακισμένος του. Και γερνάει και πεθαίνει, γιατί αυτός ο νους είναι ασθενής μέσα του. Η μάθηση είναι το μόνο που προκαλεί αλλαγή. Κι έτσι το σώμα, όπου δεν μπορεί καμιά μάθηση να συμβεί, ποτέ δεν θα μπορούσε να αλλάξει εκτός και αν ο νους προτιμούσε το σώμα να αλλάξει την εμφάνισή του, για να ταιριάξει στο σκοπό που του έχει δοθεί από το νου. Γιατί ο νους μπορεί να μαθαίνει, κι εκεί γίνονται όλες οι αλλαγές.\n5. Ο νους που νομίζει ότι είναι αμαρτία δεν έχει παρά μόνο ένα σκοπό ∙ το σώμα να είναι η πηγή της αμαρτίας, για να τον κρατήσει στην φυλακή που διάλεξε και φρουρεί και κρατείται απομονωμένος, ένας κοιμισμένος φυλακισμένος στα οργισμένα σκυλιά του μίσους και του κακού, στην αρρώστια και στην επίθεση, στον πόνο και στα γηρατειά, στην θλίψη και στα δεινά. Εδώ οι σκέψεις της θυσίας διατηρούνται, γιατί εδώ κυβερνά η ενοχή, και προστάζει ο κόσμος να είναι σαν αυτή ∙ ένα μέρος όπου τίποτα δεν μπορεί να βρει έλεος, ούτε να επιβιώσει στις καταστροφές του φόβου παρά μόνο με τον φόνο και τον θάνατο. Γιατί εδώ έχεις αμαρτήσει, και η αμαρτία δεν μπορεί να διαμένει στο χαρούμενο και στο ελεύθερο, γιατί αυτά είναι εχθροί που η αμαρτία πρέπει να σκοτώνει. Η αμαρτία στο θάνατο διατηρείται, κι εκείνοι που νομίζουν είναι αμαρτίες πρέπει να πεθάνουν γι’ αυτό που νομίζουν ότι είναι.\n6. Ας είμαστε χαρούμενοι που θα δεις τι είναι αυτό που πιστεύεις, και ότι σου έχει δοθεί να το αλλάξεις. Το σώμα μόνο θα ακολουθήσει. Δεν μπορεί ποτέ να σε οδηγήσει εκεί που δεν θέλεις να είσαι. Δεν φρουρεί τον ύπνο σου, ούτε παρεμβαίνει στην αφύπνισή σου. Απελευθέρωσε το σώμα σου από την αιχμαλωσία, και δεν θα βλέπεις κανέναν σαν φυλακισμένο σε αυτό από το οποίο έχεις διαφύγει. Δεν θα θέλεις να κρατάς στην ενοχή τους διαλεγμένους εχθρούς σου, ούτε να κρατάς αλυσοδεμένους, στη ψευδαίσθηση μιας αγάπης που αλλάζει, αυτούς που θεωρείς ότι είναι φίλοι.\n7. Οι αθώοι απελευθερώνονται με ευγνωμοσύνη για την απελευθέρωσή τους. Και αυτό που βλέπουν υποστηρίζει την ελευθερία τους από την φυλάκιση και τον θάνατο. Άνοιξε το νου σου στην αλλαγή, και δεν θα υπάρξει καμία αρχαία τιμωρία που να απαιτείται από τον αδελφό σου ή από σένα. Γιατί ο Θεός έχει πει ότι δεν υπάρχει θυσία που μπορεί να ζητηθεί ∙ δεν υπάρχει θυσία που μπορεί να γίνει.


Επανεκλογή του Κώστα Μώρου στην Προεδρία του Δημοτικού Συμβουλίου του Δήμου Ραφήνας-Πιερμίου\nΣτις σημερινές Δημαιρεσίες στον Δήμο Ραφήνας-Πικερμίου, ο γιατρός Κώστας Μώρος επανεξελέγη Πρόεδρος του Δημοτικού Συμβουλίου με 17 ψήφους και 5 λευκά.\nΑντιπρόεδρος εξελέγη ο Δαμιανός Φαφούτης με 12 ψήφους και 10 λευκά και Γραμματέας εξελέγη η Κατερίνα Παπαδοπούλου με 11 ψήφους και 11 λευκά, η οποία απουσίαζε από τη συνεδρίαση λόγω νόσησης από κορωνοϊό. Τις ευχόμαστε περαστικά και ταχεία ανάρρωση.\nΣυγχαρητήρια στον φίλο Κώστα, θερμές ευχές για Καλή Επιτυχία στο έργο του!\n* Στη φωτογραφία, ο Κώστας Μώρος (δεξιά) με τον Αντιδήμαρχο, επίσης γιατρό, Μάκη Βουδούρη.


EL - Κίνδυνος φωτιάς για 26.700 Plug-in υβριδικές BMW! (Vid)\nΚίνδυνος φωτιάς για 26.700 Plug-in υβριδικές BMW! (Vid)\nΝέα παγκόσμια ανάκληση για 26.700 Plug-in hybrid BMW & MINI λόγω κινδύνου πυρκαγιάς έρχεται να προστεθεί στο πρόβλημα με τις φλεγόμενες BMW.\nΤρία κρούσματα στη Γερμανία. Κυκλοφορούν 8.900 αυτοκίνητα. Αναβάλλεται η παράδοση 3.500 αυτοκινήτων στη Γερμανία έως ότου βρεθεί λύση.\nPrevΠροηγούμενο ΆρθροΜοναδικό φάρμακο από Ρωσία! Θα σταματά την αναπαραγωγή του κορωνοϊού\nΕπόμενο ΆρθροΑκυρώσεις-τροποποιήσεις πτήσεων AEGEAN και Olympic Air, 18-19 ΟκτωβρίουNext


Αγορα Cipad Χωρις Συνταγη | Αγορα Cipad Απο Ελλαδα Φαρμακειο Online\nΑγορα Cipad Χωρις Συνταγη\nΑυτό που κάποτε cipad;\nΑν επαναλάβουμε τον ερεθισμό χ10, η αντίδραση απόσυρσης θα εξασθενήσει, cipad 500mg. Η συνεχής καταπόνηση και η λανθασμένη φόρτιση της άρθρωσης οδηγεί σε εκφύλιση. Τα εκκολπώματα είναι τα σακουλάκια που δημιουργούνται στο παχύ έντερο όταν ο, cipad αγοράσουν online. Από όλα τα συστατικά του αίματος, τα αιμοπετάλια έχουν φανεί ότι έχουν τις. Σε άλλες περιπτώσεις, ένα εξάνθημα στα παιδιά μπορεί να συμβεί μετά από επαφή με, cipad τιμή φαρμακειο. Σύμφωνα με αυτή, η κοπέλα υπέστη διάχυτη ενδοαγγειακή πήξη αίματος, της έγινε σπληνεκτομή για την αντιμετώπισή της, όμως δεν κατέστη. Ο πόρος του προσωπικού νεύρου είναι επίσης γνωστός και ως φαλλοπιανός πόρος, cipad τιμη. Πρόκειται για ένωση ουσιαστικά των δαχτύλων. Η Έντυπα που πρέπει να προσκομίζει ο ανάδοχος για την επιβεβαίωση, cipad φαρμακειου. Άμεση χρώση παρασκευασμάτων κατά Gram για την μικροσκοπική ανεύρεση παθογόνων μικροοργανισμών.\nCipad: Πώς να το κάνουμε;\nΟι επιπολής αρτηρίες του πέους αιματώνουν την την αύξηση της ροής του Μέσω του.Αυτή οδηγεί σε αύξηση παραγωγής επινεφριδικών ανδρογόνων, που αρχίζει, ciprofloxacin 500mg. Το χορηγούμε με προσοχή σε άτομα με βραδυκαρδία. Κατά τα τρία πρώτα χρόνια της ζωής βρίσκονται μόνο βακτηριακή ενδοκαρδίτιδα, ρευματικές αλλοιώσεις προέλευση της καρδιάς που, τιμη ardoral online. Στα πλαίσια του κύκλου επιμόρφωσης και εκπαίδευσης των ενήλικων στελεχών της. Μετά το καρότο το μαστίγιο επιστρέφει με τα πρωτοβρόχια, τιμη cytomid ελλαδα. Μπρόκολο, λάχανο, λαχανάκια Βρυξελλών και το κουνουπίδι μπορεί να καταπολεμήσουν τα υπερβολικά οιστρογόνα, και έτσι να μειώσουν τον. Δράση: Έχει επιλεκτικότητα στο οστό και το περιόστεο, on-line cipad greece. Τραμ Αθήνας: Διακοπή κυκλοφορία σε τμήμα του δικτύου την. Μεταξύ άλλων έχουν ενοχοποιηθεί διάφοροι ιοί όπως της λοιμώδους μονοπυρήνωσης, φαρμακείο cipad greece. Το διοξείδιο του χλωρίου είναι ένα τεχνητό χημικό βρέθηκε σε πολλές πηγές πόσιμου.\nΕίναι cipad εξωχρηματιστηριακή φάρμακο για;\nΤον Ιούνιο εκδικάζεται η έφεση του 56χρονου υπαλλήλου για την αποπλάνηση της 12χρονης, Cipad (ciprofloxacin) 500mg. Ειμαι 11 εβδομαδων και προχτες ειδα λιγο αιμα που μετα απο υπερηχο που εκανα μου ειπαν οτι εχω αποκολληση πλακουντα 5 χιλιοστων. Σε αυτό το στάδιο είναι φιλικό προς τα δόντια, διότι τα προστατεύει από την, τιμη cipad στα φαρμακεια. Έτσι, για παράδειγμα, η οιστραδιόλη, η οποία αποτελεί γυναικεία γεννητική ορμόνη, δρα στα γυναικεία γεννητικά όργανα, στο μαζικό αδένα και σε ορισμένα κέντρα. Ο κάλος, κάποιες φορές εμφανίζεται στο πέλμα και άλλοτε στα σημεία των αρθρώσεων με μορφή σκληρού εξογκώματος, με κυκλική, κιτρινωπή εμφάνιση, cipad χάπια τιμή. Στην ταινία Monster Πείραμα, οι μαθητές ενώνονται μεταξύ τους. Πρόκειται για τις λεγόμενες συσπάσεις Braxton-Hicks', ένα είδος προθέρμανσης που κάνει η μήτρα για τους σπασμούς του τοκετού, cipad γενοσημα ελλαδα. Στις θεραπευτικές τους ιδιότητες του φασκόμηλου περιλαμβάνονται η αρυσος, αντιστασμηδική, αντισηπτική, στυπτική, αντιμικροβιακή, διεγερτική. Εάν πάλι ο καρκίνος αναπτύσσεται προς το μεσοθωράκιο και συμπιέζει την άνω κοίλη φλέβα παρουσιάζεται το ομώνυμο σύνδρομο με έντονο φλεβικό, cipad φαρμακειο τιμη greece. Τραχειακή διακλάδωση, νεογνική θωρακικής θέση σε 3-4, ενώ το κατώτερο άκρο.\nCipad: Τι γίνεται αν χάσω μια δόση;\nΤο γερμάνιο είναι ότι μπορεί να τονώσει το ανοσοποιητικό σύστημα του ανθρώπου, cipad ciprofloxacin. Αντιόξινα για τα ταξίδια του εξωτερικού, αλλά και του εσωτερικού, όσοι πάσχουν από παθήσεις του ανωτέρου πεπτικού, πρέπει να έχουν μαζί τους κάποιο. Επτά τρόποι για να μην ξανακάνουμε ποτέ δίαιτα, holisten φαρμακειο ελλαδα. Μία από τις πιο συχνές ανησυχίες των εγκύων είναι αν επιτρέπεται να κάνουν εμβόλια, ποια είναι αυτά, αν είναι ακίνδυνα για το μωρό και πότε πρέπει να γίνονται. Ολοκλήρωση στην ενιαία ευρωπαϊκή αγορά και κλαδικός μετασχηματισμός, Εκτύπωση, cipad ελλαδα. Πρίγκιπες και βασιλοπούλες, λουσούδες με τσιχλόφουσκες, τσόκαρα με ανταύγειες στο μαλλί, θηλυκά με τριώροφα ασημένια πέδιλα, γυναίκες του. Να σημειωθεί εδώ πως το κεντρικό νευρικό σύστημα επηρεάζει το πεπτικό μέσω των 2 κλάδων του, του συμπαθητικού που δρα ανασταλτικά της κινητικότητας και, σύγκριση τιμών cipad greece. Εκεί ανέφερε ότι πάσχει από σακχαρώδη διαβήτη και υπέρταση. Σε αντίθεση με άλλες ασθένειες δεν υπάρχει πόνος στην υπέρταση και αρχικά δεν προκαλεί δυσμενείς επιπτώσεις, χάπια cipad online. Το Wuchereria bancrofti είναι ένα ανθρώπινο παρασιτικό σκουλήκι που είναι η κύρια αιτία της λεμφικής φιλαρίασης.\nCipad: Ποια είναι τα πλεονεκτήματα;\nΤο πιο συχνό αίτιο αποτυχίας μιας έμφραξης οφείλεται στον επανατερηδονισμό, 500mg cipad. Αμερικής σημαντικό επιστημονικό έργο και νέες δια-. Μηχανική υποστήριξη της αναπνοής στην επείγουσα ιατρική και εντατική θεραπεία, αγορα cipad απο φαρμακειο. Η κραυγή που συνοδεύει αυτό το αντανακλαστικό είναι σαν πραγματικός. Όταν τα επίπεδα των Τ3 και Τ4 στο αίμα είναι χαμηλά, η υπόφυση εκκρίνει, παραγγελία prolic greece. Στον έλεγχο συχνότητας, η παραμονή των ταχυκαρδιών αυτών θεωρείται. Εμφυτέυματα με μετατόπιση του κάτω φατνιακού νεύρου, σύγκριση τιμών tefanyl greece. Είναι κατάλληλο για μόνιμη ή προσωρινή χρήση λόγω απώλειας φωνής από τραυματισμό ή αφαίρεση λάρυγγα, παροδική απώλεια φωνής λόγω τραχειοτομής και. Οι τροφές που έχουν υποστεί επεξεργασία πολλές φορές περιέχουν φωσφορικά άλατα, cipad αγορα. Τι είναι όμως η υποθερμία, πως δημιουργείται, ποια είναι τα συμπτώματά της και τι πρέπει να κάνουμε σε περίπτωση που βρεθούμε σε αυτή την.\nΜπορείτε να αγοράσετε Cipad (ciprofloxacin) 500mg σε μία από τις ακόλουθες πόλεις:


SeatBelt-gr.blogspot.com: Δύο νεκροί στον ... Μολώχ της ασφάλτου\nΔύο νεκροί στον ... Μολώχ της ασφάλτου\nΤραγικό τέλος βρήκε 22χρονος μοτοσικλετιστής, όταν για άγνωστους λόγους η μηχανή που οδηγούσε, ξέφυγε από την πορεία της και καρφώθηκε στις προστατευτικές μπάρες, για να ανατραπεί και να συρθεί πολλά μέτρα μακριά.\nΤο δυστύχημα συνέβη έξω από τις Σέρρες, στις 13:10Δευτέρας\nΑμέσως στο σημείο έσπευσαν διερχόμενοι οδηγοί για να βοηθήσουν, ενώ κάλεσαν και ασθενοφόρο του ΕΚΑΒ, με το οποίο διεκομίσθη ο νεαρός στο νοσοκομείο Σερρών, αλλά εξέπνευσε λίγη ώρα αργότερα.\nΘανατηφόρο τροχαίο σημειώθηκε και αργά το βράδυ της Κυριακής (10/5), στο 19ο χλμ της Ε.Ο Σερρών-Θεσσαλονίκης\nΔύο Ι.Χ επιβατικά αυτοκίνητα. συγκρούστηκαν πλαγιομετωπικά, όταν ο οδηγός του ενός, επιχείρησε να κάνει προσπέραση στο αντίθετο ρεύμα, με αποτέλεσμα να συγκρουστεί με το όχημα που ερχόταν από την αντίθετη κατεύθυνση. Στα δύο οχήματα επέβαιναν συνολικά οχτώ άτομα, από τα οποία ο οδηγός του ενός οχήματος τραυματίσθηκε θανάσιμα κατά τη σύγκρουση, ενώ ο οδηγός και δύο από τους συνεπιβάτες του δεύτερου οχήματος τραυματίσθηκαν ελαφρά. το μεσημέρι της (11/5), την ώρα που ο άτυχος νέος κατευθυνόταν προς τη Δράμα. στη γέφυρα του Στρυμόνα.


Οι βρετανικές pub ως στοιχείο πολιτιστικής κληρονομιάς - BitterBooze\nΞακουστές σε ολόκληρο τον κόσμο, οι βρετανικές pub ποτέ δεν αποτέλεσαν ένα απλό μέρος για να πιει κάποιος τη μπίρα, το κρασί, το μηλίτη ή το τζιν του. Ανέκαθεν χαρακτηρίζονταν ως το επίκεντρο της κοινωνικής ζωής, σε χωριά, κωμοπόλεις και μεγαλύτερες πόλεις του Νησιού της Μ. Βρετανίας. Μετά τις ημέρες δόξας που έζησαν, σήμερα φαίνεται πως οδηγούνται σταθερά σε αφανισμό, ένεκα των νέων ηθών και της σύγχρονης δομής της κοινωνίας, ενώ η ανάγκη προστασίας τους ως αυθεντικό μνημείο πολιτιστικής κληρονομιάς φαντάζει πιο αναγκαία από ποτέ.\nΗ ιστορία των pub ξεκινά το έτος 42 μ.Χ., όταν οι Ρωμαίοι που εισέβαλαν στη χώρα, μαζί με τους δρόμους και τη ρωμαϊκή αρχιτεκτονική των πόλεων, έφεραν μαζί τους και τις ταβέρνες, ως «καταστήματα» που χτίζονταν κατά μήκος των νέων δρόμων και που πουλούσαν κυρίως κρασί, προκειμένου να ξεδιψούν οι Ρωμαίοι λεγεωνάριοι.\n"Οι βρετανικές pub ποτέ δεν αποτέλεσαν ένα απλό μέρος για να πιει κάποιος τη μπίρα, το κρασί, το μηλίτη ή το τζιν του."\nΟι ταβέρνες δεν κατάφεραν απλώς να επιβιώσουν τα επόμενα χρόνια, παρά εξελίχθηκαν και προσαρμόστηκαν, όχι μόνο στους Βρετανούς που προτιμούσαν το ζύθο (ale), αλλά και στους πολυάριθμους κατακτητές και περιηγητές στην βρετανική γη. Πίκτες, Ιούτοι, Σάξονες, Βίκινκς, όλοι αγκάλιασαν τη θαλπωρή των ρωμαϊκών τότε ταβερνών σε βρετανικό έδαφος. Η επιτυχία τους μάλιστα ήταν τέτοια, ώστε ο Αγγλοσάξονας Έντγκαρ Α’, Βασιλιάς της Αγγλίας, προσπάθησε να περιορίσει τον αριθμό τους ανά χωριό, εισάγοντας μάλιστα την πρώτη μονάδα μέτρησης ποσότητας αποκλειστικά για χρήση στις ταβέρνες, το peg.\nΗ πρώην pub Seagull, στο Πόρτσμουθ\nΜε τα ταξίδια επάνω στους νέους δρόμους να αυξάνονται, είτε προς χάριν προσκυνήματος στoυς διάφορους τόπους λατρείας είτε λόγω πολεμικών εκστρατειών, οι ταβέρνες και τα πανδοχεία (inn) σε ολόκληρη την επικράτεια αυξήθηκαν παρά μειώθηκαν. Τα πανδοχεία, σε αντίθεση με τις ταβέρνες που προσέφεραν μόνο φαγητό και ποτό, αποτέλεσαν τα πρώτα ξενοδοχεία, όπως και σε περιπτώσεις, ,σημεία συγκέντρωσης και στρατολόγησης στρατιωτών.\nΚατά τη διάρκεια της βασιλείας του Ερρίκου Ζ’ της Αγγλίας, οι ταβέρνες, τα πανδοχεία και οι μπιραρίες (alehouse), συγκεντρώθηκαν κάτω από το όνομα public houses ή pub. Μισό αιώνα αργότερα, στα 1552, απαιτήθηκε με διάταγμα από τους πανδοχείς μια ειδική άδεια για να μπορούν να λειτουργήσουν μια pub. Τότε ήταν και η στιγμή που δόθηκε η πρώτη άδεια λειτουργίας καταστήματος υγειονομικού ενδιαφέροντος, όπως θα τη χαρακτηρίζαμε σήμερα.\n"Μέχρι το 1577 έχει υπολογιστεί πως λειτουργούσαν 17.000 μπιραρίες, 2.000 πανδοχεία και 400 ταβέρνες στην Αγγλία και την Ουαλία. Αν υπολογίσουμε τον πληθυσμό εκείνης της εποχής τότε αυτοί οι αριθμοί ισούνται με μία pub για κάθε 200 άτομα. Σήμερα, αυτή η αναλογία έχει φθάσει στο μία pub για κάθε 1.000 άτομα!"\nΤα χρόνια περνούν και οι Άγγλοι απλώνουν το εμπόριο τους εκτός Ευρώπης, φέρνοντας πίσω ένα σωρό νέα προϊόντα, όπως ο καφές και το τσάι. Οι υψηλές τιμές τους παρόλα αυτά, δεν τους επέτρεψαν ποτέ να καταναλωθούν σε ευρεία κλίμακα, δίνοντας το προνόμιο της κατανάλωσης μόνο στους πλούσιους. Αυτό όμως δεν ίσχυσε για το τζιν από την Ολλανδία και το μπράντι από τη Γαλλία, τα οποία όταν κατέφθασαν στα ράφια των βρετανικών pub, έφεραν μια ολόκληρη κοινωνική επανάσταση μαζί τους, σε βάρος της τοπικής παραγωγής μπίρας. Οι τιμές τους άλλωστε ήταν πολύ χαμηλές, άρα και τα ίδια έγιναν απόλυτα προσβάσιμα από όλους.\nΤαξικές διακρίσεις… και στις pub\nΗ εξέλιξη των ταξιδιών στην Αγγλία, από το ταξίδι με τα πόδια, στο ταξίδι με άμαξα ή καλύτερα παμφορείο, δημιούργησε μία από τις πλέον ξεκάθαρες ταξικές διακρίσεις στην εγγλέζικη κοινωνία, οι οποίες συνεχίστηκαν μετά την καθιέρωση των σιδηροδρομικών ταξιδιών. Οι πιο πλούσιοι επιβάτες ταξίδευαν μέσα στην καμπίνα του παμφορείου, ενώ οι πιο φτωχοί «κρέμονταν» στα πίσω, εξωτερικά «καθίσματα». Μαζί με την ταξική διάκριση στις άμαξες, ξεκίνησε να δημιουργείται και η αντίστοιχη στις pub. Τότε ήταν που ξεκίνησε ο διαχωρισμός στους πελάτες των pub, με ξεχωριστά δωμάτια και μπαρ για τους πλούσιους και διαφορετικά για τους φτωχούς.\nΟι pub θα βασιλεύσουν μέχρι και τα τέλη του 1800, όταν η βρετανική κυβέρνηση θα προσπαθήσει να βάλει φρένο στην εξέλιξή τους, επηρεασμένη από τα διάφορα θρησκευτικά κινήματα (αλκοολικής) εγκράτειας που ξεπήδησαν στην Ευρώπη και στην Αμερική και που κατάφεραν να ασκήσουν πίεση και να πετύχουν την ψήφιση της αμερικανικής Ποτοαπαγόρευσης το 1920.\nΠαρόλα αυτά, ένας σωρός ακόμα λόγων φαίνεται πως οδήγησε στη δραματική μείωση των pub, μέσα στον 20ο αιώνα. Μερικοί από αυτούς θεωρούνται οι παρακάτω:\nΗ αλλαγή στη δομή της κοινωνίας και η δημιουργία ενός ευρύτερου φάσματος κοινωνικής διασκέδασης.\nΗ απαγόρευση του καπνίσματος σε δημόσιους χώρους που καθιερώθηκε στην Αγγλία το 2007.\nΗ αύξηση σε φόρους στη μπίρα, η οποία ξεπέρασε το 42% από το 2008 μέχρι σήμερα.\nΗ πώληση αλκοόλ από σουπερμάρκετ και άλλα καταστήματα σε πολύ χαμηλές τιμές.\nΤο υψηλό κόστος ανακατασκευής των pub, ειδικά σε αστικές και προαστιακές περιοχές.\nΤο πανδοχείο Ye Olde Trip to Jerusalem που άνοιξε το 1189\nΤο 2009 καταγράφηκε ένας αρνητικός αριθμός ρεκόρ, με 52 pub να κλείνουν μέσα σε μια εβδομάδα! Αυτός ο ρυθμός κλεισίματος pub έκτοτε έπεσε αρκετά –παραμένει πάντως ανησυχητικός- με την τελευταία καταγραφή να πραγματοποιείται το 2012, η οποία και έδειξε πως 18 pub κλείνουν κάθε εβδομάδα σε ολόκληρη την επικράτεια! Ως αποτέλεσμα αυτού, αναρίθμητα ιστορικά κτίρια έχουν κατεδαφιστεί ή μετατραπεί σε σουπερμάρκετ, εστιατόρια ή παντοπωλεία.\nΔιάφορες οργανώσεις έχουν ανταποκριθεί στον κίνδυνο αφανισμού των pub, με σημαντικότερη το CAMRA (Campaign for the Revitalisation of Real Ale), η οποία προσπαθεί να πιέσει τις τοπικές αρχές να ανακηρύξουν όσο περισσότερες pub γίνεται, ως μνημεία πολιτιστικής κληρονομιάς, καθώς και κειμήλια κοινωνικής αξίας για τις εκάστοτε τοπικές κοινωνίες. Πρωτοβουλίες τους σκοπεύουν στην πιο προσεκτική διαχείριση από τους ιδιοκτήτες τους καθώς και στην δημιουργία κινήτρων και εναλλακτικών επιλογών, πριν την τελική της κατεδάφισης ή της πώλησης.\n"Οι βρετανικές pub ως στοιχείο πολιτιστικής κληρονομιάς"


.:BiblioNet : Ο σολίστας / Dauven, Jean - François\nISBN 978-960-435-202-9, [Κυκλοφορεί]\nΚωνσταντίνος Μπούρας, Η γοητεία του καινούριου και του αλλοτινού, "Ελευθεροτυπία"/ "Βιβλιοθήκη", τχ. 557, 19.6.2009\nΓιώργος Βέης, Κοινός εχθρός η μοναξιά, "Η Καθημερινή"/ "Τέχνες και Γράμματα", 15.3.2009\nΘανάσης Μήνας, Ταραγμένες ζωές, "Athens Voice", 11.12.2008\nΑργυρώ Μαντόγλου, Τα μυστικά μιας πολυκατοικίας, "Ελευθεροτυπία"/ "Βιβλιοθήκη", τχ. 531, 5.12.2008\nΕυμορφία Ζήση, Μια συγγραφική ματιά στη σύγχρονη ζωή, www.diavasame.gr, Νοέμβριος 2008\nΒαγγέλης Χατζηβασιλείου, Αλλάζοντας τύχη, "Κυριακάτικη Ελευθεροτυπία"/ Ένθετο "7: Τέχνες και Ζωή", τχ. 362, 26.10.2008\nΡούλα Γεωργακοπούλου, Από τη ζωή των Λιλιπούτειων, "Τα Νέα"/ "Βιβλιοδρόμιο", 11.10.2008\nΛίνα Πανταλέων, Κλειδωμένοι, Περιοδικό "Εντευκτήριο", τχ. 83, Οκτώβριος-Δεκέμβριος 2008


16.04.2017, 06:28 | Ετικέτες: ζώα, ψυχολογία, υγεία, Παιδεία, ΜΜΕ, δημοσιογραφία\nΑπό τότε που ο αξέχαστος Γρηγόρης Μπιθικώτσης, όταν του ζητήθηκε μια δήλωση για τον θάνατο ενός συναδέλφου του, είπε την επίσης αξέχαστη φράση «Τι να σου πω; Επαθα μια ψυχολογία όταν το 'μαθα», η ψυχολογία, από κλάδος των επιστημών που ερευνούν την ψυχική υγεία, μετατράπηκε σε... πάθηση.\nΕτσι, πολύ συχνά ακούμε -ιδίως από συναδέλφους του αθλητικού ρεπορτάζ- ότι η ψυχολογία... ανεβαίνει ή κατεβαίνει, κάτι σαν τον πυρετό ένα πράγμα.\nΑλλοτε πάλι ότι η ψυχολογία είναι καλή ή κακή -σαν τον «όγκο», π.χ., που μπορεί να είναι «καλός» ή «κακός». Υπάρχει, βέβαια, και η εκδοχή ότι η ψυχολογία είναι ένα «πράγμα» που μπορεί να... χαλάσει -όπως, π.χ., ένα αμορτισέρ- αλλά που μπορεί και να διορθωθεί, να «φτιαχτεί».\nΤις προάλλες, ακούγοντας την πρωινή εκπομπή της «ΕΡΑ Σπορ», έγινα μάρτυρας ακόμα μιας περιπέτειας της φουκαριάρας της ψυχολογίας: Θέτοντας το -ρητορικό- ερώτημα «Γιατί ο ΠΑΟΚ παίζει καλά μόνο στην Τούμπα, ενώ χάνει τη δύναμή του εκτός έδρας;», ο καλός αθλητικός συντάκτης -που είναι και από τους πιο εγγράμματους του κλάδου!- απάντησε: «Μακριά απ' την Τούμπα... τού χαλιέται η ψυχολογία»!\nΚαι έπεσα ξερή...\n* Η Αλλοπάρ μου, η αγαπημένη μου σκυλίτσα, κάνει συλλογή από νεολογισμούς -ή κοτσάνες, αν προτιμάτε. Μετά τα «ανεξαρτήτου αντιπάλου», τις «υπεραριθμίες», το «με δευτερεύων αιφνιδιασμό» κτλ, πρόσθεσε και το «του χαλιέται η ψυχολογία». Σωστό λαβράκι!\nH γούνα δεν είναι πολιτιστική κληρονομιά!\nΤην άποψή μου για την εκτροφή -και σφαγή- μικρών ή μεγάλων ζώων για τη γούνα τους τη γνωρίζετε ή, τουλάχιστον, την υποψιάζεστε, ειδικά οι πιο τακτικοί αναγνώστες της σελίδας αυτής. Για σας, λοιπόν, αναδημοσιεύω (απ' το διαδίκτυο) πρόσφατη ανακοίνωση της ΜΚΟ «ΒΕΓΚΑΙΑ», σχετικά με μια σημαντική απόφαση-απόφανση του υπουργείου Πολιτισμού για το συγκεκριμένο θέμα.\nΣτις στειρώσεις λέμε ΝΑΙ! (06:00)\nΣτο αυτοκίνητο (06:00)\nΗ ανάσταση του Φράνκι (06:00)\nΟταν ο σκύλος αερίζεται... (06:00)\nΤι κάνουν οι τουρίστες στην Αθήνα την Πρωτομαγιά; (06:48)\nΓιατί γιατρέ; (06:20)\nΤης Αλλοπάρ* (06:05)


Petrosdiver.blogspot.com: Μπλερ και Μπους έφτιαξαν το ISIS\nΟ Τόνι Μπλέρ ομολόγησε (και δεν έχει καμία σημασία αν το έκανε με δάκρυα στα μάτια ή ξερά και κυνικά), πως παραπλάνησε την διεθνή γνώμη και τη χώρα του σχετικά με την κατοχή χημικών όπλων από Ιράκ.\nΗ έκθεση των μυστικών υπηρεσιών της Βρετανίας που διαβεβαίωνε πως ο Σαντάμ Χουσεΐν ήταν κάτοχος χημικών και βιολογικών όπλων, έδωσε τη νομιμοποίηση για την επέμβαση στο Ιράκ.\nΗ δημοσιοποίηση της Βρετανικής έκθεσης την εποχή εκείνη, ήταν η μεγαλύτερη βοήθεια και το άλλοθι στον Μπους ο οποίος είχε δημιουργήσει ένα ισχυρό αντιαμερικανικό συναίσθημα σε όλη την υφήλιο.\nΤην εποχή της διαρροής αυτής προς τα Διεθνή πρακτορεία και την προετοιμασία του πολέμου με τις μεθοδεύσεις Μπλερ, ήμουν στο Ιράκ. Όσοι δημοσιογράφοι βρισκόμασταν στην περιοχή, καταλάβαμε πως ο πόλεμος είναι αναπόφευκτος όχι γιατί οι Βρετανοί εντόπισαν χημικά και βιολογικά όπλα, αλλά γιατί αποφάσισαν να πουν πως βρήκαν. Είχαν προηγηθεί επανειλημμένοι έλεγχοι των επιθεωρητών του ΟΗΕ σε εγκαταστάσεις του Ιράκ οι οποίοι δεν είχαν φέρει κανένα αποτέλεσμα.\nΗ ιστορία ωστόσο ξεκίνησε να γράφεται με την εκδοχή Μπλερ, ο οποίος επέμενε πως ήταν βάσιμες οι πληροφορίες κάποιου Ιρακινού πληροφοριοδότη, τον οποίο αμφισβητούσε η ΜΙ6, πως οι Ιρακινοί διαθέτουν και μεταφέρουν χημικά όπλα μέσα σε γυάλινα σφαιρίδια.\nΗ αμφισβήτηση της ΜΙ6 προς τον πληροφοριοδότη προερχόταν από το δεδομένο πως τα χημικά δεν μεταφέρονται έτσι αλλά κυρίως από την εμφανή ομοιότητα του σεναρίου του πληροφοριοδότη με την ταινία «Ο βράχος» όπου ο πρωταγωνιστής μεταφέρει ένα χημικό όπλο με φωσφοριζέ πράσινο χρώμα, σε γυάλινα σφαιρίδια υψηλής αισθητικής.\nΠαρόλα αυτά ο Μπλερ δήλωσε προς τον Μπους «μαζί σου ό,τι και αν γίνει» και αφού δήλωσε και ειδικός χημικών και βιολογικών όπλων έσπρωξε την ανθρωπότητα σε ένα ακόμη πόλεμο. Ωστόσο οι Ιρακινοί επέμεναν τότε σε δύο πράγματα μιλώντας με ξένους δημοσιογράφους: πως δεν έχουν χημικά ή βιολογικά όπλα και δεν έχουν καμία σχέση με την Αλ Κάιντα και τον Μπιν Λάντεν. Και στα δύο έλεγαν αλήθεια.\nΤα χημικά όπλα όχι μόνο δεν αποκαλύφθηκαν μετά τον πόλεμο, αλλά η έκθεση του σερ Σίλκοτ σήμερα, αποκάλυψε τον κυνισμό και την απάτη Μπλερ. Με την Αλ Κάιντα και το Ιράκ τα πράγματα ήταν πιο σύνθετα. Ο Σαντάμ Χουσεΐν, ο οποίος εκπροσωπούσε πάντα ένα τυραννικό αλλά κοσμικό και όχι θρησκευτικό καθεστώς, ανακάλυψε ξαφνικά τη θρησκεία και τη χρησιμότητά της στον πόλεμο που ερχόταν. Άρχισε να δέχεται προτάσεις για συνεργασία από τρομοκρατικές οργανώσεις, ακραίους μουσουλμάνους και την Αλ Κάιντα. Μπροστά στον πόλεμο που ερχόταν και τις διαβεβαιώσεις των ακραίων μουσουλμάνων πως μπορούν να τον μεταφέρουν εκτός Ιράκ, ο Σαντάμ παραδόθηκε σε αυτό που εμφανιζόταν ως μοναδική ελπίδα.\nΌταν ο πόλεμος τέλειωσε, οι ομάδες αυτές των ακραίων μουσουλμάνων που εμφανίστηκαν ξαφνικά στο Ιράκ, σκόρπισαν σε όλη τη χώρα και οργάνωσαν μια ιδιότυπη αντίσταση. Από εκεί προήλθαν οι ένοπλοι πυρήνες του ISIS και η νέα τρομοκρατία. Η τακτική των Μπους και Μπλερ, δημιούργησε έναν ακόμη «εχθρό», που δικαιολογούσε τις γεωστρατηγικές επιλογές. Οι φτωχοδιάβολοι έγιναν δαίμονες και η απλή φήμη, δημιουργημένη πραγματικότητα από την ίδια τη φήμη.\nΗ μεθόδευση του Μπλερ δεν ήταν μόνο ο δόλος ενός γερακιού του πολέμου, αλλά μια περιπέτεια στην οποία έχει μπει η ανθρωπότητα. Ο πόλεμος στο Ιράκ, το ψέματα των δύο συμμάχων, ενεργοποίησαν το περί δικαίου αίσθημα και την ανάγκη στράτευσης για νέους που δεν είχαν καμιά σχέση με ακραίες ομάδες. Ο Μπλερ και ο Μπους κατασκεύασαν την ισλαμική τρομοκρατία και τον παραλογισμό που κατά καιρούς στέλνει στο θάνατο αθώους πολίτες σε όλο τον κόσμο. Δημιούργησαν το ISIS, με την ίδια τακτική που στο παρελθόν δημιούργησαν τον Σαντάμ Χουσεΐν, τον Μπιν Λάντεν και όλους τους φίλους που χρησιμοποίησαν πριν τους μετατρέψουν σε βολικούς εχθρούς. Και ναι το έκαναν, χρησιμοποιώντας το Χόλυγουντ. Μόνο που αυτή τη φορά δεν το έκαναν εκ των υστέρων όπως συνέβη με τον πόλεμο στο Βιετνάμ όπου οι Αμερικανοί εμφανίζονται να νικάνε στις ταινίες για ένα πόλεμο που έχασαν στην πραγματικότητα. Το έκαναν προκαταβολικά και έριξαν την υφήλιο σε μια περιπέτεια που δεν είναι ταινία.


Η προσφορά της Ιερισσού στον Β’ Παγκόσμιο Πόλεμο\nΗ προσφορά της Ιερισσού στον Β’ Παγκόσμιο Πόλεμο – 1ο Μέρος.\nΤο πρωί της 28ης Οκτωβρίου του 1940, με την απόρριψη του ιταλικού τελεσιγράφου από τον Έλληνα Πρωθυπουργό Ιωάννη Μεταξά, η Ελλάδα μπαίνει επίσημα στον πόλεμο εναντίον της Ιταλίας. Η Χαλκιδική συμμετείχε με 2 Συντάγματα Πεζικού, το 31o και το 66o που από τις πρώτες ημέρες του πολέμου πολέμησαν με αυτοθυσία και ηρωισμό.\nΠολλοί Χαλκιδικιώτες έπεσαν για την πατρίδα στα Αλβανικά βουνά. Ανάμεσά τους οι Ιερισσιώτες Βασίλειος Τζίτζιος στο ύψ. 802 (Μπούμπεσι) και Γεώργιος Μαραγκός στο Πόγραδετς, ο Γεώργιος Χασάπης και ο Κων/νος Λενούδης από την Στρατονίκη, κ.π.α. . Το υψηλό μαχητικό φρόνημα του ελληνικού στρατού και η ικανότητα των ελλήνων αξιωματικών υπερκέρασαν στα πεδία των μαχών τις υπέρτερες, σε αριθμό και εξοπλισμό, στρατιωτικές δυνάμεις του εχθρού.\nΣύντομα άρχισε η αντεπίθεση των Ελληνικών Σωμάτων στα βουνά της Β. Ηπείρου και την προέλασή τους κατάφερε να τη μετριάσει μόνο ο βαρύς χειμώνας του 1940-41. Γράφει σχετικά στο προσωπικό του ημερολόγιο ο Ιερισσιώτης Αργύρης Παπαργύρης, «23 Δεκεμβρίου. Ήλθε ένας στρατιώτης του ιππικού από το μέτωπο. Τον ρωτήσαμε πώς παν οι επιχειρήσεις του πολέμου. Μας λέγει ότι οι επιχειρήσεις παν καλά αλλά ήμασταν δέκα ημέρες νηστικοί μέσα στα χιόνια και τα άλογά μας ψόφησαν από την πείνα και το κρύο. Από ιππείς γίναμε πεζοί».\nΜεγάλος αριθμός στρατιωτών υπέφερε από κρυοπαγήματα και πολλοί από αυτούς έχασαν τη ζωή τους. Μεταξύ αυτών οι Ιερισσιώτες, Δημήτριος Κοντός του Νικολάου · άφησε την τελευταία του πνοή το 1941 στο 4ο Σ.Ν. Θεσ/νίκης όπου μεταφέρθηκε με κρυοπαγήματα από το μέτωπο σε ηλικία 25 χρ., και ο Ιωάννης Μανώλης ή Μανωλούδας· εξέπνευσε στην Ιερισσό τον Απρίλιο του 1942 σε ηλικία 32 χρ., μετά από εκτενή κρυοπαγήματα που υπέστη στο Αλβανικό μέτωπο. Την οπισθοχώρηση και την οριστική ήττα του Ιταλικού στρατού την απέτρεψε η Γερμανική εισβολή στην Ελλάδα στις 6 Απριλίου του 1941.\n1) Αλέξανδρος Παπαγεωργίου, Αναμνήσεις από τον πόλεμο του 1940, εφ. “Πολίτης”, τ. 10ο, Οκτώβριος 2000.\n2) Σκοτώθηκε στις 9 Μαρτίου του 1941 σε ηλικία 23 χρ.\n3) Σκοτώθηκε στις 9 Δεκεμβρίου του 1940 σε ηλικία 21 χρ.\n4) Σκοτώθηκε στις 15 Μαρτίου του 1941 σε ηλικία 32 χρ.\n5) Σκοτώθηκε στις 9 Δεκεμβρίου του 1940 στο Πόγραδετς σε ηλικία 26 χρ.\n6) Τα στοιχεία πάρθηκαν από απαντητική επιστολή της Δ.Ι.Σ. μετά από σχετικό ερώτημα.\n7) Αργύρης Παπαργύρης, ανέκδοτο ημερολόγιο πολέμου. Ο Αργύρης Παπαργύρης, κάτοικος Ιερισσού, υπηρέτησε στο 66ο Σύνταγμα Πεζικού.\n8 )Προσωπική μαρτυρία της Δήμητρας Κοντού Μήτρου, με την υπόδειξη σχετικών ντοκουμέντων, στον γράφοντα το 2010.\n9) Προσωπική μαρτυρία του Νικόλαου Παπαζαρία και της Μαίρης Παγώνη, με την υπόδειξη σχετικών ντοκουμέντων, στο γράφοντα το 2016. Την ίδια ημέρα εξέπνευσε και η σύζυγός του.\nΣυσσίτιο στην Ιερισσό για τις οικογένειες των στρατευμένων στον πόλεμο.\nΝοέμβριος του 1940.\nΗ αλληλεγγύη στα μετόπισθεν ήταν βασική προϋπόθεση για την επίτευξη του εθνικού σκοπού.\nΌρθιοι από αριστερά: Μαρίκα Γκατζιώνη, Κούλα Παπακωνσταντίνου, Ελένη Γκούτζιου, Κλεοπάτρα Παπαζαρία (δασκάλα), Άννα Παπαζαρία, Χρήστος Τσούξτος, Αμαλία Αβραμίδου. Κάτω: Θαλασσινός Παντελής (μάγειρας), Γεώργιος Συρόπουλος (βοηθός μάγειρα).\nΦωτογραφία του Νικόλαου Παπαζαρία [Αρχείο Κυττάρου Ιερισσού].\nΠηγή: Κύτταρο. Πολιτισμική Ομάδα Ιερισσού\nΒιωματικό σεμινάριο για γονείς με θέμα “Παιδική επιθετικότητα, ενίσχυση θετικής συμπεριφοράς και ο ρόλος της οικογένειας» στη Θεσσαλονίκη\nΟρκίστηκαν οι επιτυχόντες της προκήρυξης 3Κ/2018 του ΑΣΕΠ στον δήμο Νέας Προποντίδας\nΧαλκιδική: Τα αποτελέσματα των rapid test\nΓεννήθηκε μωρό χωρίς πρόσωπο στην Πορτογαλία - σε διαθεσιμότητα ο γιατρός


Με τους Souljazz Orchestra από το παρελθόν στο τώρα - Lavart\nΠηνελόπη Μαμάη 23/10/2017 Live - Αφιερώματα - ΦωτογραφίσειςΜουσική\nΤο βράδυ της Πέμπτης έμελλε να ζήσουμε κάτι διαφορετικό στο Principal Club Theatre στη Θεσσαλονίκη, όπως και έγινε. Θα μπορούσα, αδιαμφισβήτητα, να βρίσκομαι σε ένα δρόμο της Λατινικής Αμερικής ή σε ένα πάρκο της Αφρικής και να χορεύω σαν τρελή. Ωστόσο, ήμουν στην πόλη μου και ακούγοντάς τους, ίσως για λίγο να φαντάστηκα πως ταξίδεψα εκεί. Αναφέρομαι φυσικά στους Souljazz Orchestra.\nΟι Souljazz Orchestra επέστρεψαν στην Θεσσαλονίκη για να μας υπενθυμίσουν ότι η jazz δεν έχει πεθάνει (και δε θα πεθάνει ποτέ, εδώ που τα λέμε). Το μόνο σίγουρο είναι ότι οι Θεσσαλονικείς το χάρηκαν, το τραγούδησαν, το χόρεψαν.\nΟι Dynamind Big Band, μια ενδεκαμελής μπάντα, ήταν εκεί για να μας καλωσορίσει με τους latin και funk ήχους της και να μας προετοιμάσει γι’ αυτό που θα ακολουθούσε!\nΜπροστά-μπροστά στη σκηνή, είχα την ευκαιρία να απολαύσω από κοντά πέντε ανθρώπους που αγαπάνε τη μουσική τους και δεν «χαμπαριάζουν» από εθνικότητες και «ταμπέλες». Πέντε καλλιτέχνες που ένωσαν το πάθος τους και δημιούργησαν κάτι μοναδικό με βασικό στοιχείο τον αυτοσχεδιασμό. Επηρεασμένοι από το παρελθόν και κυρίως από την Γαλλική Caribbean zouk και εμπνεόμενοι από μοντέρνα είδη μουσικής όπως electro και boogie κατάφεραν και πάντρεψαν afrobeat, latin, funk, και folk ήχους με τη jazz. Με τρία πνευστά, vintage πληκτροφόρα και κρουστά, οι Souljazz Orchestra απέδειξαν ότι η σπουδαία μουσική που γεννήθηκε στο παρελθόν, έχει πολλούς λόγους να συνεχίσει να ζει.\nΠολλά ήταν τα τραγούδια που ακούσαμε από παλαιότερα άλμπουμ, Resistance (2015), Inner Fire (2014), Solidarity (2012) αλλά και από τον καινούργιο τους δίσκο Under Burning Skies που κυκλοφόρησε μόλις πριν από μερικούς μήνες. Οι στίχοι τους, όπως πάντα, άρρηκτα συνδεδεμένοι με την επικαιρότητα, και μάλιστα αυτή τη φορά, όταν έφτασε η στιγμή να τραγουδήσουν, το αγαπημένο στην Ελλάδα κομμάτι Mr. President, ο σαξοφωνίστας, Ray Murray, μίλησε για τον πρόεδρο των ΗΠΑ, Donald Trump, τονίζοντας πως πρέπει να σταματήσει να υποτιμάει τις γυναίκες και να βελτιώσει τον κόσμο αντί να τον καταστρέφει.\nΤο σύνθημά τους; «Ειρήνη και αγάπη, από και προς όλους»\nΚείμενο – Φωτογραφίες: Πηνελόπη Μαμάη (Lavart)\nΤο τραγούδι της ημέρας: Calexico – «End Of The World With You»


Θετικός ο απολογισμός του ΑΟ Σταματίου - Δημοκρατική της Ρόδου\nΟ Πρόεδρος κ. Μάνος Κόκκινος και τα μέλη του Διοικητικού Συμβουλίου του Αθλητικού Ομίλου Σταματίου, κάνοντας τον μέχρι σήμερα απολογισμό της συμμετοχής του ΑΟ Σταματίου στα Πανελλήνια Πρωταθλήματα στίβου βάζουν θετικό πρόσημο, ενώ έπεται και συνέχεια. Αναλυτικά η ανακοίνωση του σωματείου:\n«Η συμμετοχή του ΑΟ Σταματίου στα Πανελλήνια Πρωταθλήματα στίβου της καλοκαιρινής περιόδου 2019 συνεχίζεται κανονικά. Η πρώτη αποστολή ξεκίνησε για το Πρωτάθλημα Εφήβων-Νεανίδων στις 22 και 23 Ιουνίου στην Κατερίνη, ακολούθησε η δεύτερη αποστολή για το Πρωτάθλημα Νέων στις 29 και 30 Ιουνίου στη Λάρισα, μετά η τρίτη αποστολή για το Πρωτάθλημα Παίδων-Κορασίδων στις 4 και 5 Ιουλίου στα Τρίκαλα και τέλος η τέταρτη αποστολή για το Πρωτάθλημα Παμπαίδων-Παγκορασίδων στις 13 και 14 Ιουλίου στη Χαλκίδα.\nΗ κατάκτηση χρυσού, αργυρού και χάλκινου μεταλλίου από τους Ντέτσικα Γιάννη, Ζενέγια Λάουρα, Ζενέγια Έλλη, Οικονομοπούλου Σαββίνα, χαροποίησε όλη την αθλητική οικογένεια του συλλόγου μας. Η άνοδος στο βάθρο των νικητών είναι το αποκορύφωμα μιας συνεχούς, επίμονης και εντατικής προσπάθειας για τον αθλητή, που την μοιράζεται με τον προπονητή του και την χαίρεται με τα αγαπημένα του πρόσωπα. Θα θέλαμε όμως να εκφράσουμε πολλά συγχαρητήρια σε όλους τους αθλητές και τις αθλήτριες μας που συμμετείχαν στις αποστολές αυτές γιατί πέτυχαν είσοδο στους τελικούς των αγωνισμάτων τους, σημείωσαν πολύ καλές επιδόσεις και πολλά ατομικά ρεκόρ. Είμαστε σίγουροι πως με τις εμπειρίες της συμμετοχής τους σε αυτές τις μεγάλες διοργανώσεις θα έχουν σύντομα ανοδική πορεία στα αγωνίσματά τους και θα αναδείξουν τον σύλλογο μας πανελληνίως με το ήθος τους και τις επιδόσεις τους. Δεν είναι τυχαίο ότι στην βαθμολογία των Κορασίδων στα Τρίκαλα ο σύλλογος μας κατέκτησε την 24η θέση σε 116 συλλόγους.\nΝΤΕΤΣΙΚΑΣ ΓΙΑΝΝΗΣ 1ος στα 400μ Εφήβων (Κλήση στην Εθνική ομάδα Εφήβων)\nΖΕΝΕΓΙΑ ΛΑΟΥΡΑ 3η στα 400μ Νεανίδων\nΜΕΜΑ ΜΑΡΚΟΣ 6ος στην Σφυροβολία Εφήβων\nΖΕΝΕΓΙΑ ΕΛΛΗ 9η στα 200μ Νεανίδων\nΧΑΝΤΑΝΤ ΜΑΡΙΑΜ 17η στο Δίσκο Νεανίδων\nΝΤΕΤΣΙΚΑΣ ΓΙΑΝΝΗΣ 2ος στα 400μ Νέων\nΜΕΜΑ ΜΑΡΚΕΛΟ 9ος στην Σφυροβολία Νέων.\nΖΗΚΑΣ ΔΙΟΝΥΣΗΣ 11ος στα 200 Νέων και 13ος στα 100 Νέων.\nΕΡΓΑΣ ΓΕΩΡΓΙΟΣ 12ος στα 400μ και 15ος στα 200μ Νέων\nΖΕΝΕΓΙΑ ΛΑΟΥΡΑ 3η στα 400Μ ΚΟΡΑΣΙΔΩΝ\nΜΑΓΟΥ ΝΑΤΑΛΙΑ 12η στη σφυροβολία κορασίδων\nΣΚΥΤΑΛΗ 4χ400 12η με τις εξής αθλήτριες:\nΟΙΚΟΝΟΜΟΠΟΥΛΟΥ ΣΑΒΒΙΝΑ 1η στα 80 εμπόδια Παγκορασίδων\nΡΑΧΑΝΙΩΤΗ ΦΩΤΕΙΝΗ 8η στα 300 μ. Παγκορασίδων\nΟΙΚΟΝΟΜΟΠΟΥΛΟΥ ΧΡΙΣΤΙΝΑ 9η στη Σφυροβολία Παγκορασίδων\nΚΩΤΣΙΑΣ ΗΛΙΑΣ 9ος στα 150μ. Παμπαίδων\nΤΣΕΛΙΑΓΚΟΥ ΕΥΑΝΘΊΑ 16η στη Σφυροβολία Παγκορασίδων\nΝτέτσικας Γιάννης 2ος στα 400μ Εφήβων στο Βαλκανικό Πρωτάθλημα Κ20 που έγινε στην Ρουμανία\n.Ζενέγια Λάουρα 3η στα 400μ Κορασίδων στο Βαλκανικό Πρωτάθλημα Κ18 στην Κωνσταντινούπολη».


Δημοτικό Σχολείο Ν.Σιδηροχωρίου » Νομός Ροδόπης\nΟ Νομός Ροδόπης ανήκει γεωγραφικά στη Θράκη. Βόρεια συνορεύει με την Βουλγαρία, στα δυτικά του βρίσκεται ο νομός Ξάνθης, ανατολικά ο νομός Έβρου και στα νότια βρέχεται από το Θρακικό Πέλαγος, με μήκος ακτών 58 χιλιόμετρα. Στα βόρεια του νομού βρίσκεται το ανατολικό μέρος της οροσειράς της Ροδόπης, στην οποία οφείλει την ονομασία του και στο νοτιοανατολικό τμήμα του νομού βρίσκεται το όρος Ίσμαρος. Πρωτεύουσα του νομού είναι η Κομοτηνή.\nΤον νομό διαρρέουν ορμητικοί χείμαρροι που πηγάζουν από την Ροδόπη. Οι σπουδαιότεροι είναι: το Ασπρόρεμα με τους παραποτάμους του, ο Τρελοχείμαρρος, ο Τραύδος, ο Λίσσος (ή Φιλιουρί) και ο Κομψάτος. Οι δυο πρώτοι ενώνονται έξω από το χωριό Παραδημή και χύνονται στην λίμνη του Μητρικού. Κυριότερες λίμνες είναι η Ισμαρίδα (Μητρικού) και η λιμνοθάλασσα της Βιστωνίδας (45,6χλμ2) διαμοιρασμένη στους νομούς Ροδόπης και Ξάνθης.\nΤο κλίμα διαφοροποιείται στις δύο ζώνες του νομού.Η οροσειρά της Ροδόπης αποτελεί το κλιματικό όριο μεταξύ του μεσογειακού κλίματος και του ηπειρωτικού. Τα νότια του νομού χαρακτηρίζονται από το μεσογειακό κλίμα. Οι αυξομειώσεις του ετησίου θερμοκρασιακού εύρους είναι μεγάλες και οι βροχοπτώσεις παρουσιάζουν ανομοιόμορφη κατανομή καθώς τα 2/3 του συνόλου της βροχής πέφτουν το πρώτο και τελευταίο τρίμηνο του έτους, ενώ το 1/3 την άνοιξη και το καλοκαίρι. Επικρατούν Βόρειοι-Βορειοανατολικοί άνεμοι που, κατά τον χειμώνα, προκαλούν έντονη πτώση θερμοκρασίας και παγετούς.\nΗ πλειοψηφία του πληθυσμού ασχολείται στον πρωτογενή τομέα (αγροτική και κτηνοτροφική παραγωγή), ενώ το 25% περίπου στον δευτερογενή(βιοτεχνία και βιομηχανία) ή τριτογενή(υπηρεσίες) . Η πεδιάδα της Κομοτηνής – αρδεύεται μόνο κατά το 1/3 – είναι από τις ευφορότερες της Ελλάδας και παράγει σιτηρά, βαμβάκι, καλαμπόκι, ζαχαρότευτλα, βιομηχανική ντομάτα, καπνά και άλλα πολλά προϊόντα. Το υπέδαφος, σύμφωνα με τις υπάρχουσες ενδείξεις, είναι αρκετά πλούσιο, αλλά συστηματική εκμετάλλευση δεν γίνεται ακόμα. Έχει εντοπισθεί προσχωματικό χρυσός στις αποθέσεις του ποταμού Λίσσου, σιδηρομεταλλεύματα στην περιοχή Μαρώνειας, αντιμονίτης και χρωμίτης στην περιοχή Χλόης, χαλκοπυτίτης στη περοχή Κοπτερού και αντιμονίτης με σύνδρομο χαλαζία στην Γρατίνη-Καλλυντήριο. Επίσης, αξιόλογο χαρακτηρίζεται και το γεωθερμικό πεδίο της περιοχής Σαπών.


ΠΑΡΑΚΤΙΟΙ ΑΛΙΕΙΣ Αποφασίζουν για εμάς άνθρωποι που δεν έχουν… βρέξει τα πόδια τους στη θάλασσα\n«Κάποιοι αποφάσισαν να μας εντάξουν στις στρατιές των ανέργων», δήλωσε στη Ραδιοεφημερίδα του Fm100 και στο δημοσιογράφο Δ. Ι. Ασπροπούλη, ο πρόεδρος της Πανελλήνιας Ένωσης Πλοιοκτητών Παράκτιων Αλιέων, Δημήτρης Κοτσόργιος.\nΟ κ. Κοτσόργιος εξήγησε ότι η απαγόρευση αλιείας μπακαλιάρου, από τους παράκτιους αλιείς, ανήκει αποκλειστικά στον υπουργό Εμπορικής Ναυτιλίας και δε στηρίζεται σε οδηγία της Ευρωπαϊκής Ένωσης. «Αποφασίζουν κάποιοι που δεν έχουν βρέξει ποτέ τα πόδια τους στη θάλασσα», είπε χαρακτηριστικά.\nΟ πρόεδρος των Παράκτιων Αλιέων εξέφρασε το φόβο ότι θα ακολουθήσουν κι άλλες απαγορεύσεις, όπως της αλιείας κουτσουμούρας και γάμπαρης που, μαζί με τον μπακαλιάρο, είναι τα ψάρια που κυρίως αλιεύουν οι παράκτιοι αλιείς. «Έχουμε τα πλέον επιλεκτικά εργαλεία, σε δίχτυα και παραγάδια, που προστατεύουν το γόνο. Ας μας πει ο υπουργός για ποιον λόγο μας απαγορεύουν την αλιεία», πρόσθεσε.\nΟι παράκτιοι αλιείς πραγματοποίησαν, το πρωί, διαμαρτυρία στη Θεσσαλονίκη. Ήρθαν, στην παλιά παραλία, με τα σκάφη τους και, στη συνέχεια, πραγματοποίησαν πορεία ως το υπουργείο Μακεδονίας Θράκης. «Δεν βρήκαμε ανταπόκριση στα αιτήματά μας και, πλέον, αποφασίσαμε την κάθοδό μας στην Αθήνα, αφού η λύση βρίσκεται εκεί», κατέληξε ο κ. Κοτσόργιος.


Μελέτη Περιβάλλοντος / Α Δημοτικού\nΗμερομηνια: 22-10-2016 Συγγραφεας: Νάντια Παπαγεωργίου\nΤο φύλλο εργασίας των μαθητών αποτελεί οδηγό στην διερευνητική δραστηριότητα που θα εκτελέσουν οι μαθητές σήμερα με τρόπο εναρμονισμένο στις ικανότητές τους.\nΣτο σχέδιο μαθήματος περιλαμβάνονται οι διδακτικό στόχοι του μαθήματος καθώς και οι αναλυτικές οδηγίες για την διεξαγωγή του, δίνοντας επιπλέον πληροφορίες που μπορούν να βοηθήσουν τον διδάσκοντα στην διδασκαλία και την διαχείριση των δραστηριοτήτων του φύλλου εργασίας.\nΗ παρουσίαση συνοδεύει το μάθημα σε ένα ταξίδι στα σχολεία του κόσμου.\nΣτο κουίζ αυτό οι μαθητές ελέγχουν την γνώση τους για το πως είναι το σχολείο και ποιες εγκαταστάσεις μας είναι χρήσιμες μέσα σε αυτό. Το προαύλιο, η βιβλιοθήκη, το γραφείο των δασκάλων είναι μερικά από τα βασιμά μέρη του σχολείου μας.\nΕκπαιδευτικό πρόγραμμα για οικογένειες: Ο Αγώνας του ’21 μέσα από τα μάτια του μικρού Νικήτα.\nΗ αξιοποίηση των εικαστικών έργων στη διδασκαλία της σύγχρονης ιστορίας\nΟ Χρήστος Μερεντίτης εκπροσωπεί την Teacherland στο 4ο Πανελλήνιο Συνέδριο


Κυπριανός Χριστοδουλίδης: Το "αρχονταρίκι" και ο άρχοντας\n(πολύχρονη τηλεοπτική παρουσία). Δεύτερη κίνηση, ο συνοδοιπόρος δίδει δείγματα νεοεποχίτικης καλής θελήσεως.\nΌταν ετοιμάζονταν να πανηγυρίσουν έπαθαν πανωλεθρία.\nΙδιαιτέρως ευχαριστώ τον Σχολιαστή Μ.Ε.Λ για το περιεκτικό (σε τόσο λίγες γραμμές!!!) σχόλιο. Ανταποκρίνεται πλήρως στην θλιβερή μας πραγματικότητα και εξηγεί άρτια τον απαράδεκτο και έκθεσμο εναγκαλισμό της ιεραρχίας με την κοσμική εξουσία προς όφελος της τελευταίας.\n"Όταν ετοιμάζονταν να πανηγυρίσουν έπαθαν πανωλεθρία."\n31 Μαρτίου 2011 - 2:04 μ.μ.


Διακομιδές 33 νεογνών σε Μονάδες Εντατικής από το «Αχιλλοπούλειο» - e-thessalia.gr\nΔιακομιδές 33 νεογνών σε Μονάδες Εντατικής από το «Αχιλλοπούλειο»\nΦώτης Σπανός 1 Δεκεμβρίου 2019, 15:01 1 Δεκεμβρίου 2019 Έντυπη Έκδοση\nΣτις 33 ανήλθαν το 2017 οι διακομιδές νεογνών από το Τμήμα Ενδιάμεσης Νοσηλείας Νεογνών (ΤΕΝΝ) του Νοσοκομείου Βόλου προς τη Μονάδα Εντατικής Θεραπείας του Πανεπιστημιακού Νοσοκομείου Λάρισας και άλλων Νοσοκομείων σύμφωνα με έρευνα που πραγματοποιήθηκε από την Παιδιατρική του «Αχιλλοπούλειου» και η οποία βραβεύτηκε σε πανελλήνιο συνέδριο το οποίο διεξήχθη πριν μερικές εβδομάδες στην Πορταριά.\nΗ πολύ ενδιαφέρουσα μελέτη παρουσιάστηκε και στο 10ο πανελλήνιο συνέδριο της Εταιρείας Φροντίδας Υγείας Και Εκπαίδευσης (ΕΦΥΚΕ) το οποίο διοργανώθηκε την περασμένη εβδομάδα στο Βελεστίνο και στον Βόλο.\nΗ έρευνα πραγματοποιήθηκε από τις Γακίκου Σταυρούλα, Σβώλου Σταυρούλα, Τραγάλου Αργυρώ, Μπίσσα Μαρία, Ακριβούλη Γαρυφαλλιά, Μίχτη Άννα, Βαλαράκου Ευαγγελία,Τσιλάκη Παναγιώτα, Στάμου Δήμητρα, Καραλή Ανδρομάχη, Κατσιαρδάνη – Τζιοβανέττο Καλλιόπη – Πηνελόπη, Αποστόλου Μαρία – Ιωάννα, Αναστασίου – Κατσιαρδάνη Αναστασία.\nΗ διευθύντρια της Παιδιατρικής Κλινικής κ. Κατσιαρδάνη επισήμανε πως στη μελέτη αρχικά μελετήθηκαν οι εισαγωγές στο ΤΕΝΝ και μετά καταγράφηκαν πόσα από αυτά τα νεογνά διακομίστηκαν στη Μονάδα Εντατκής Θεραπείας στο πανεπιστημιακό Νοσοκομείο Λάρισας.\nΌπως τονίστηκε αρχικά στη μελέτη «Οι συνθήκες ενός ΤΕΝΝ ενός Γενικού νοσοκομείου καθίστανται δύσκολες και πολύπλοκες όταν υπάρχει άμεση ανάγκη για το προσωπικό να υιοθετήσει και να εφαρμόσει τις νέες συστάσεις και τακτικές για τη νοσηλεία νεογνών, αλλά κυρίως για την επείγουσα διακομιδή τους σε ΜΕΝΝ, Γ’βάθμιων (Γ’Ν) και μάλιστα όταν απαιτηθεί να διασωληνωθούν.\nΟι διακομιδές και τα αίτιά τους\nΤο 2016, εισήχθηκαν στο ΤΕΝΝ, 131 (21,4%), νεογνά από το σύνολο των 611 γεννήσεων στη Μαιευτική/Γυναικολογική Κλινική του Νοσοκομείου. Τα 84 (64,1), Άρρενα, 47 (35,9%) Θήλεα. Ανασφάλιστα: 65 (50%). Κύριες αιτίες εισαγωγής τους (κατά φθίνουσα): λοιμώξεις, ίκτερος, αναπνευστική δυσχέρεια, προωρότητα, περιγεννητικό stress, σιτιστικά προβλήματα χειρουργικά προβλήματα, κά. Η καταγωγή τους ήταν κυρίως Ελληνική: 89(68%). Οι εισαγωγές ήταν από το Μαιευτικό-Γυναικολογικό τμήμα 98 (74,80%) του Νοσοκομείου μας, από Ιδιωτικό Μαιευτήριο 9 (6,9%) και από το σπίτι 24(18,3%).\nΑπό το σύνολο διακομίσθηκαν τα 25 (19,03%) εκ των οποίων τα 18 στο Πανεπιστημιακό Νοσοσομομείο Λάρισας) μη διασωληνωμένα, με τη χρήση διάχυτου Ο2 6 (24%), ή Head-Box 2(8%) τα άλλα 17 (68%), χωρίς Ο2. και τα άλλα επτά από αυτά σε άλλα Γενικά Νοσοκομεία.\nTo 2017 εισήχθηκαν στο ΤΕΝΝ 131 νεογνά (21, 7%). από το σύνολο των 603 γεννήσεων. Τα 85 (65%) ήταν αγόρια, 46 (35%) κορίτσια. Ανασφάλιστα: 60(45%). Κύριες αιτίες εισαγωγής τους (κατά φθίνουσα): λοιμώξεις, αναπνευστική δυσχέρεια, ίκτερος, προωρότητα, περιγεννητικό stress, σιτιστικά προβλήματα, κεφαλαιμάτωμα, σύνδρομο στέρησης, χειρουργικά προβλήματα κ.ά.\nΗ καταγωγή τους ήταν κυρίως Ελληνική, 108 (82,44%). Οι εισαγωγές ήταν από το Μαιευτικό Γυναικολογικό Τμήμα 96 (73,3%, %) του Νοσοκομείου μας, το Ιδιωτικό Μαιευτήριο 19 (14,5% %) και το σπίτι 16 (12,2%). Από τον συνολικό αριθμό, διακομίσθηκαν σε Μονάδες Εντατικής Θεραπείας τα 33 (25,19%), εκ των οποίων τα 31 (93,93) Παν/μιακό Νοσ. Λάρισας 3 (9,67%) διασωληνωμένα, με τη χρήση διάχυτου Ο2 τα 5 (16,12%), με Head-Box τα 12 (38,7%) ή χωρίς Ο2 11(35,48%) και τα υπόλοιπα σε άλλα Γενικό Νοσοκομείο στη Θεσσαλονίκη (χωρίς Ο2). Στο συμπέρασμα της μελέτης επισημαίνεται πως «η φροντίδα που απαιτείται για τα άρρωστα νεογνά και τις οικογένειές τους στο ΤΕΝΝ του Νοσοκομείου μας, είναι μεταβλητή και πολύπλοκη. Το Ιατρονοσηλευτικό προσωπικό της κλινικής μας, διαχειρίστηκε πολύ καλά τα περιστατικά, περιορίζοντας στο ελάχιστο τις διακομιδές τους. Τα νεογνά που χρειάζονται διακομιδή είναι κυρίως αγόρια με αναπνευστικά προβλήματα που μπορεί να είναι και δευτεροπαθή εξ αιτίας σοβαρής λοίμωξης, περιγεννητικής ασφυξίας, προωρότητας ή συγγενών ανωμαλιών που απαιτούν χειρουργείο. Παρατηρήθηκε μείωση των νεογνικών λοιμώξεων το 2017 σε σχέση με το 2016».\nδιακομιδέςΜονάδες ΕντατικήςΝοσοκομείο Βόλου\nΠροηγούμενο ΆρθροΗ ΚΕΚΠΑ – ΔΙΕΚ για την Παγκόσμια Ημέρα Ατόμων με Αναπηρία στις 3 ΔεκεμβρίουΕπόμενο ΆρθροΚοινωφελής εργασία για 566 άνεργους στη Μαγνησία


Σκέψεις για Final-4 Τσάμπιονς Λιγκ στη Γερμανία - Giafkasports.gr\nΓιώργος Πίτσης Διεθνή Δημοσιεύτηκε Παρασκευή, 29 Μαϊος 2020\nΌλο και περισσότερο έδαφος κερδίζει το σενάριο διεξαγωγής Final-4 στο εφετινό Τσάμπιονς Λιγκ.\nΜάλιστα, σύμφωνα με ρεπορτάζ του ιταλικού δικτύου Sky, η UEFA και η Ένωση Ευρωπαϊκών Συλλόγων (ECA) μελετούν σοβαρά το ενδεχόμενο αυτό το Final-4 να μην γίνει στην Κωνσταντινούπολη, έδρα του φετινού τελικού, αλλά στην πιο ασφαλή, σε θέματα κοροναϊού, Γερμανία.\nΗ πετυχημένη επανέναρξη της Bundesliga είναι ο κύριος λόγος που όλο και περισσότεροι σύλλογοι είναι θετικοί σε αυτή την επιλογή, ακόμα και στην πιθανότητα να διεξαχθούν τα προημιτελικά σε μονό αγώνα και σε ουδέτερο, κατά προτίμηση γερμανικό, έδαφος.\nΣτις 17 Ιουνίου, όταν και θα λάβει χώρα η Εκτελεστική Επιτροπή της UEFA, αναμένεται να ληφθεί η οριστική απόφαση, τόσο για το σύστημα διεξαγωγής από τα προημιτελικά και μετά, όσο και για το πότε θα διεξαχθούν τα εναπομείναντα παιχνίδια για την φάση των «16».\nΤο διήμερο 7-8 Αυγούστου εμφανίζεται ως το πιο πιθανό, ώστε να διεξαχθούν τα παιχνίδια Μπαρτσελόνα – Νάπολι (1-1 το πρώτο ματς), Μάντσεστερ Σίτι – Ρεάλ Μαδρίτης (νίκη 2-1 των Πολιτών στην Μαδρίτη), Μπάγερν Μονάχου – Τσέλσι (3-0 για την Μπάγερν στο Λονδίνο) και Γιουβέντους – Λυών (1-0 οι Γάλλοι στο πρώτο ματς).\nΜεγάλη πρόκριση στο φινάλε για την Παρί\n«Η Σίτι αξίζει το Τσάμπιονς Λιγκ»\n«Αν θες να το πάρεις, νικάς τους μεγάλους»\nΠάλεψε ο Κριστιάνο, την πρόκριση η Λιόν


Σερβία: «Ελεύθερη ζώνη» κήρυξε η αντιπολίτευση τον χώρο μπροστά από το προεδρικό μέγαρο\nΠρώτη καταχώρηση: Κυριακή, 5 Μαΐου 2019, 15:49\nΣε νέα φάση εισέρχονται οι κινητοποιήσεις της αντιπολίτευσης κατά του προέδρου της Σερβίας, Αλεξάνταρ Βούτσιτς.\nΜετά την καθιερωμένη, πλέον, πορεία διαμαρτυρίας που πραγματοποιήθηκε χθες το απόγευμα, για 22ο Σάββατο, οι διαδηλωτές, με επικεφαλής ηγέτες της αντιπολίτευσης, μετέβησαν στο πάρκο μπροστά από το προεδρικό μέγαρο, κηρύσσοντας τον χώρο «ελεύθερη ζώνη». Πρόκειται για νέα μορφή κινητοποιήσεων που είχε αναγγείλει η αντιπολίτευση πριν από το Πάσχα και - όπως αναφέρεται χαρακτηριστικά - «εκφράζει την ανάγκη να δημιουργηθούν, σε διάφορα σημεία της πόλης του Βελιγραδίου, οάσεις δημοκρατίας και ελευθερίας».\nΈτσι, απέναντι από την είσοδο του προεδρικού μεγάρου, στήθηκε ένα μεγάλο αντίσκηνο όπου θα διοργανώνονται διάφορα πάνελ, ενώ οι πολίτες θα μπορούν, καθημερινά, να προσέρχονται και να συνομιλούν με ηγέτες της αντιπολίτευσης και βουλευτές. Από τον ίδιο χώρο θα παρουσιάζεται και ένα δελτίο ειδήσεων στις 19:30, την ίδια ώρα που αρχίζει το κεντρικό δελτίο ειδήσεων, του πρώτου προγράμματος της δημόσιας τηλεόρασης(RTS).\nΕπιφυλακή στον χώρο της «ελεύθερης ζώνης» θα είναι καθημερινά άλλο κόμμα της αντιπολίτευσης.\nΤην πρώτη μέρα λειτουργίας του χώρου, «βάρδια» έχει το κίνημα Dveri.\nΟ ηγέτης του κινήματος Μπόσκο Ομπράντοβιτς δήλωσε στους δημοσιογράφους ότι «η δημιουργία ΄΄ελεύθερης ζώνης΄΄ μπροστά από το προεδρικό μέγαρο δηλώνει την αποφασιστικότητα της αντιπολίτευσης να επιμείνει στα αιτήματα για ανεξάρτητα δημόσια ΜΜΕ και για την δημιουργία των κατάλληλων συνθηκών για την διεξαγωγή δίκαιων και δημοκρατικών εκλογών».\nΤελευταία ενημέρωση: Κυριακή, 5 Μαΐου 2019, 15:52


ΕΕ: Πρόστιμο 1 εκατ. € τη μέρα στην Πολωνία, για το πειθαρχικό όργανο του Ανώτατου Δικαστηρίου | LiFO\nΕΕ: Πρόστιμο 1 εκατ. € τη μέρα στην Πολωνία, για το πειθαρχικό όργανο του Ανώτατου Δικαστηρίου\nΤο Ανώτατο Δικαστήριο της ΕΕ επέβαλε στην Πολωνία πρόστιμο ενός εκατομμυρίου ευρώ την ημέρα, σε απόφαση στο πλαίσιο της διαμάχης των Βρυξελλών με τη Βαρσοβία, για την ανεξαρτησία της δικαιοσύνης.\nΗ απόφαση του Δικαστηρίου της ΕΕ έρχεται μετά το αίτημα της Κομισιόν να επιβληθεί πρόστιμο προκειμένου να διασφαλιστεί ότι η Πολωνία θα συμμορφωθεί με απόφαση του Ιουλίου. Τότε, το Δικαστήριο της ΕΕ είχε δώσει εντολή για την αναστολή του πειθαρχικού οργάνου για δικαστές της Πολωνίας, το οποίο όμως συνεχίζει να λειτουργεί.\nΤο πρόστιμο «είναι απαραίτητο προκειμένου να αποφευχθεί σοβαρή και ανεπανόρθωτη βλάβη στην έννομη τάξη της Ευρωπαϊκής Ένωσης και στις αξίες στις οποίες έχει θεμελιωθεί η Ένωση, ιδιαίτερα εκείνη του κράτους δικαίου», επεσήμανε το δικαστήριο στην απόφασή του.\nΗ Κομισιόν ζητούσε την προστίμου για κάθε ημέρα που η Πολωνία δεν αναλαμβάνει δράση για τη βελτίωση της λειτουργίας του Ανώτατου Δικαστηρίου της και την ακύρωση των νέων νόμων, που κρίθηκε ότι υπονομεύουν την ανεξαρτησία της δικαιοσύνης.\nΤο μεγαλύτερο «αγκάθι» είναι το πειθαρχικό όργανο του Ανώτατου Δικαστηρίου, στο οποίο το κυβερνών κόμμα έδωσε την εξουσία να τιμωρεί δικαστές. Πολλοί Πολωνοί δικαστές το βλέπου ως ένα μέσο για να τους ασκηθούν πιέσεις, προκειμένου να αποφασίζουν υπέρ των κυβερνητικών αρχών.\nΟ Πολωνός πρωθυπουργός, Ματέουζ Μοραβιέτσκι, δήλωσε την προηγούμενη εβδομάδα στο ευρωκοινοβούλιο ότι θα καταργηθεί το επίμαχο πειθαρχικό όργανο, αλλά δεν έδωσε συγκεκριμένο χρονοδιάγραμμα. Επιπλέον, πολλοί παρατήρησαν ότι δεν υπάρχει προσχέδιο νομοσχεδίου για αυτή την κατάργηση.\nΗ κόντρα μεταξύ Βρυξελλών και Βαρσοβίας κορυφώθηκε αυτό τον μήνα, όταν το Συνταγματικό Δικαστήριο της Πολωνίας αποφάσισε ότι οι πολωνικοί νόμοι υπερέχουν του ευρωπαϊκού δικαίου σε περιπτώσεις «σύγκρουσης».\nΚλιμακώνεται η διαμάχη ΕΕ- Πολωνίας για το κράτος δικαίου\nΓενικό Δικαστήριο ΕΕ


Μελίνα-Αντριάννα Κωνσταντίνου-6 Open September Festival | OpenArtGallery\n08/22/2017 openartgallery 6' OPEN SEPTEMBER FESTIVAL 0\nΗ Μελίνα-Αντριάννα Κωνσταντίνου, φοιτήτρια στην Ανώτατη Σχολή Καλών Τεχνών στο Α΄ εργαστήριο ζωγραφικής με καθηγητή τον κ. Άγγελο Αντωνόπουλο (5ο έτος – πτυχίο). Συμμετέχει στο 6 Open September Festival με δύο έργα πορτραίτα λάδι σε καμβά.\nπου έχει διοργανώσει η ARTAZ σε συνεργασία με τον Δήμο Αθηναίων και την ΜΚΟ «ΚΛΙΜΑΚΑ».\n4η Πανελλαδικό πολιτιστικό φεστιβάλ στο πολιτιστικό κέντρο Μελίνα Μερκούρη του Δήμου Αθηναίων στα πλαίσια του «κωφοί και ακούοντες εν δράσει»\nΦοιτητών και αποφοίτων του Α΄ εργαστηρίου ΑΣΚΤ στην πινακοθήκη Γρηγοριάδη.\nΈργο της επίσης χρησιμοποιήθηκε ως σκηνικό στο Θέατρο Πόρτα της Ξένιας Καλογεροπούλου.


ΟΙΚΟΑΝΑΚΥΚΛΩΣΗ Α.Ε. | Μη Επικίνδυνα Στερεά Απόβλητα\nΔιαχείριση Υγείας & Ασφάλειας\nΔιαχείριση Επικίνδυνων Αποβλήτων Υγειονομικών Μονάδων\nΓενικά – Είδη ΕΑΥΜ\nΜεταφορά & Επεξεργασία\nΕπικίνδυνα Απόβλητα Υγειονομικών Μονάδων\nΜη Επικίνδυνα Στερεά Απόβλητα\nHome > Μη Επικίνδυνα Στερεά Απόβλητα\nΗ διαχείριση των μη επικίνδυνων στερεών αποβλήτων περιλαμβάνει την παροχή υπηρεσιών αποκομιδής και μεταφοράς των αστικών και ογκωδών απορριμμάτων στο Χώρο της Υγειονομικής Ταφής Απορριμμάτων (ΧΥΤΑ) από όλες τις δημοτικές και τοπικές κοινότητες και τους οικισμούς του Δήμου, με κυριότερο έργο σήμερα, τη διαχείριση των οικιακών απορριμμάτων του Δήμου Ωρωπού.\nΠαρεχόμενες υπηρεσίες αναλυτικά\n1. Χειρωνακτικός καθαρισμός\nΟδοσάρωση στους δρόμους και πλατείες. Οι εργασίες αυτές πραγματοποιούνται με οδοκαθαριστές και τροχήλατα καρoτσίδια αποκομιδής απορριμμάτων.\n2. Μηχανική οδοσάρωση δημοτικών οδών, επαρχιακών και εθνικών δρόμων\nΗ εργασία πραγματοποιείται με σάρωθρα στελεχωμένα από ένα χειριστή και υποστηριζόμενα ανά περίπτωση από ένα εργάτη. Για πλατείες και λοιπούς μικρούς χώρους χρησιμοποιοπυνται σάρωθρα χωρητικότητας 0,5m3 και άνω.\n3. Πλύσιμο κάδων απορριμμάτων\nΗ εργασία αυτή πραγματοποιείται με ειδικά πλυντήρια κάδων, για το σύνολο των κάδων (σύμμεικτων απορριμμάτων & ανακυκλώσιμων υλικών) στελεχωμένα από ένα χειριστή και δύο εργάτες.\n4. Πλύσιμο οδών, πλατειών και πεζοδρομίων\nΗ εργασία πραγματοποιείται με ειδικά οχήματα στελεχωμένα με οδηγό και ένα εργάτη.\n5. Καθαρισμός πρανών, πάρκων αλσυλλίων κ.α.\nΗ εργασία πραγματοποιείται με συνεργεία των δύο ή τριών ατόμων (το καθένα) που διαθέτουν τα απαιτούμενα μηχανήματα.\n6. Εργασίες πράσινου\nΟι εργασίες συντήρησης του πρασίνου (πάρκα, αλσύλλια, δεντροστοιχίες κ.α.), πραγματοποιούνται σε ολόκληρη την εδαφική περιφέρεια του Δήμου, από συνεργεία δύο ή τριών ατόμων, που διαθέτουν μηχανικό εξοπλισμό και υπό την επίβλεψη Γεωπόνου.\n7. Αποκομιδή ογκωδών αντικειμένων και απορριμμάτων\nΗ εργασία αυτή πραγματοποιείται από φορτηγά ανοικτού τύπου που φέρουν και μηχανισμό για τη φόρτωση μεγάλων ογκωδών αντικειμένων στελεχωμένα από οδηγό και εργάτες.\n8. Αποκομιδή οικιακών απορριμμάτων\nΗ αποκομιδή πραγματοποιείται με απορριμματοφόρα ή οχήματα που φέρουν υπερκατασκευή (press container) χωρητικότητας έως 20m3 τύπου πρέσας και μικρά απορριμματοφόρα ανοικτού τύπου χωρητικότητας έως 4m3 όλα με μηχανισμό ανύψωσης κάδων. Οι παραπάνω εργασίες πραγματοποιούνται 7 ημέρες την εβδομάδα. Κάθε απορριμματοφόρο όχημα αποτελείται από πλήρωμα ενός οδηγού και δύο εργατών.\n9. Αποκομιδή ανακυκλώσιμων υλικών απορριμμάτων\nΠραγματοποιείται με απορριμματοφόρα 16m3. Οι παραπάνω εργασίες πραγματοποιούνται με πρόγραμμα. Κάθε απορριμματοφόρο όχημα αποτελείται από πλήρωμα ενός οδηγού και δύο εργατών.\n10. Σταθμοί μεταφόρτωσης απορριμμάτων\nΕάν και όταν κρίνεται συμφέρον για τον εκάστοτε Δήμο υπάρχει προοπτική εγκατάστασης μονάδας μεταφόρτωσης απορριμμάτων.\nΚολοκοτρώνη 92-94, Πειραιάς, Τ.Κ. 18535\n210 - 28 36 003\n210 - 42 10 132\nCopyright © 2012-2018 ΟΙΚΟΑΝΑΚΥΚΛΩΣΗ Α.Ε.


home ΠοδόσφαιροFootball LeagueΕξελίξεις στα διοικητικά Κοινοποιήστε\nΕξελίξεις στα διοικητικά\tΣυντάκτης: Βασίλης Πασλίδης\nΔημοσίευση: Τετάρτη, 01 Ιουνίου 2011 15.44\nΣυνεχίζονται οι συζητήσεις του Βασίλη Αδαμάκη με ενδιαφερόμενους επιχειρηματίες για την ΠΑΕ Εθνικός Αστέρας.\tΜάλιστα, ο ισχυρός άνδρας του Εθνικού, είχε συνάντηση με τον Δήμαρχο της Καισαριανής Αντώνη Καμπάκα, ο οποίος εμφανίζεται θετικός στο ενδεχόμενο αναλάβει τα ηνία της ΠΑΕ, όμως φέρονται να διαφωνούν σε θέματα που αφορούν το γήπεδο της Καισαριανής. Ωστόσο και από τις δύο πλευρές επικρατεί αισιοδοξία πως στη συνάντηση που έχουν κανονίσει εντός του Σαββατοκύριακου, θα ξεπεραστούν τα εμπόδια και θα επέλθει συμφωνία.\nΑξίζει όμως να αναφέρουμε, ότι σημαντικό ρόλο αναμένεται να παίξει η παρουσία του Άκη Λυκούδη, ο οποίος είναι Αντιδήμαρχος και στο παρελθόν έχει φορέσει την φανέλα του Εθνικού Αστέρα.\tΚατηγορία: Football League


Παναθηναϊκός: Με Αυλωνίτη η ενδεκάδα - Leoforos.gr\nΟ Μαρίνος Ουζουνίδης παρατάσσει τον Παναθηναϊκό με τον Τάσο Αυλωνίτη στο κέντρο της άμυνας στη Λάρισα…\nΜε μια διαφοροποίηση σε σχέση με τα διαφαινόμενα πλάνα του επιλέξει να παρατάξει τον Παναθηναϊκό στη Λάρισα ο Μαρίνος Ουζουνίδης. Ο 49χρονος τεχνικός επέλεξε τον Τάσο Αυλωνίτη στο πλευρό του Βαγγέλη Οικονόμου στο κέντρο της άμυνας, αφήνοντας στον πάγκο τον Δημήτρη Κολοβέτσιο.\nΈτσι, ο Παναθηναϊκός θα παίξει με τον Βλαχοδήμο κάτω από τα δοκάρια και τους Γιόχανσον, Αυλωνίτη, Οικονόμου και Ινσούα από δεξιά προς τα αριστερά στην άμυνα. Στο δεξί άκρο της μεσαίας γραμμής ο Κουλιμπαλί, στο αριστερό ο Χατζηγιοβάνης και αμυντικά χαφ οι Κάτσε και Τζανδάρης. Ο Λουντ θα είναι πίσω από τον προωθημένο Δώνη.\nΣτον πάγκο για τον Παναθηναϊκό οι : Διούδης, Μουνιέ, Κολοβέτσιος, Στάικος, Ευαγγέλου, Μπουζούκης, Πίσπας


Arts&Antiques CCR: 3ο Taratsa International Film Festival\nΠαρασκευή 5 Αυγούστου 2016 - O Umberto Eco είπε κάποτε πως ο Αύγουστος δεν έχει ειδήσεις. Το σίγουρο είναι, όμως, πως έχει σινεμά. Ένα καλειδοσκόπιo εικόνων από κάθε γωνιά του πλανήτη, με φόντο τον νυχτερινό ουρανό της Θεσσαλονίκης. Ο αρχικός πυρήνας της οργανωτικής ομάδας του Φεστιβάλ έχει ενδυναμωθεί, έχοντας μετασχηματιστεί σε μία ομάδα έτοιμη τόσο για το τρίτο θερινό ραντεβού στις ταράτσες της Θεσσαλονίκης, όσο και για μια σειρά από events, που θα το πλαισιώσουν ως θεσμό. Φέτος, 7 ταράτσες της πόλης θα φιλοξενήσουν πάνω από 100 ταινίες μικρού και μεγάλου μήκους από 37 χώρες, προσφέροντας ένα πολυδιάστατο και εμπνευσμένο πρόγραμμα προβολών για το σινεφίλ κοινό του Taratsa International Film Festival. Οικοδεσπότες σας, όλοι εμείς, οι άνθρωποι του Taratsa IFF, οι εθελοντές, συνεργάτες, χορηγοί και υποστηρικτές μας. Σας καλωσορίζουμε λοιπόν στο 3ο Taratsa International Film Festival!\nLabels: Cinema, CulturalContent/Tourism


Cracker Barrel, Altamonte Springs - Κριτικές εστιατορίων - TripAdvisor\nAltamonte Springs: Όλα τα εστιατόρια Cracker Barrel: Εστιατόρια στην περιοχή\nAltamonte Springs: Όλες οι δραστηριότητες Δραστηριότητες κοντά σε: Cracker Barrel\nΗνωμένες Πολιτείες Φλόριντα Κεντρική Φλόριντα Altamonte Springs Εστιατόρια σε Altamonte Springs Cracker Barrel\nΝο 22 από 166 στην κατηγορία Εστιατόρια για: Altamonte Springs €€ - €€€\nΑμερικανική 285 Douglas Ave, Altamonte Springs, FL 32714-3333+1 407-682-1095Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 117 κριτικέςΕξαιρετικό43%Πολύ καλό35%Μέτριο12%Ανεπαρκές4%Πολύ κακό3%πριν από 1 εβδομάδα“Good Food, Good Service”2 Μαρ 2017“Love Cracker Barrel”Ανοιχτό τώραΚυρ - Πεμ13:00 - 05:00Παρ - Σαβ13:00 - 06:00Όλες τις ώρες ΚΟΥΖΙΝΕΣ ΑμερικανικήΤΙΜΗ €€ - €€€ΛΕΠΤΟΜΕΡΕΙΕΣ 285 Douglas Ave, Altamonte Springs, FL 32714-3333ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό51Πολύ καλό42Μέτριο15Ανεπαρκές5Πολύ κακό4Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (69)Αγγλικά (114)Πορτογαλικά (2)Περισσότερες γλώσσες Γλώσσα Ελληνικά (69)Αγγλικά (114)Πορτογαλικά (2)Ισπανικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιitsyummyApopka, Φλόριντα396Η κριτική γράφτηκε πριν από 1 εβδομάδα Good Food, Good ServiceΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAmericanBoricuaDorado, Πουέρτο Ρίκο419Η κριτική γράφτηκε 22 Απριλίου 2017 μέσω κινητής συσκευής Always a sure thing - for wheneverΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιLionel DAltamonte Springs, Φλόριντα9833Η κριτική γράφτηκε 6 Μαρτίου 2017 μέσω κινητής συσκευής Sunday BreakfastΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKim JΑναχέιμ, Καλιφόρνια14849Η κριτική γράφτηκε 2 Μαρτίου 2017 Love Cracker BarrelΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJonathanAndAmyMaitland, Φλόριντα61Η κριτική γράφτηκε 25 Φεβρουαρίου 2017 μέσω κινητής συσκευής Too Busy To ServeΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σας\nFLTravels123Altamonte Springs, Φλόριντα9210Η κριτική γράφτηκε 25 Φεβρουαρίου 2017 μέσω κινητής συσκευής Dinner - Ok at first, not so much later on...Μετάφραση Google ΠερισσότεραΕυχαριστούμε, FLTravels123 Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFloridaBoy764Η κριτική γράφτηκε 9 Φεβρουαρίου 2017 μέσω κινητής συσκευής We visit this location twice a month.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgrandpacharlie11223Η κριτική γράφτηκε 4 Φεβρουαρίου 2017 nice enjoyable meal anytime of dayΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSassixΚαναδάς5829Η κριτική γράφτηκε 28 Ιανουαρίου 2017 Good food and lots of itΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBadgerBusLakeland, Φλόριντα9920Η κριτική γράφτηκε 19 Ιανουαρίου 2017 When in unfamiliar territory Cracker Barrel is always a safe bet..Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαThe Crepevine94 κριτικές 0,41 χλμ μακριά Turkish Bar & Grill98 κριτικές 0,23 χλμ μακριά LongHorn Steakhouse187 κριτικές 0,32 χλμ μακριά Five Guys137 κριτικές 0,59 χλμ μακριά Κοντινά αξιοθέαταCrane's Roost Park386 κριτικές 0,59 χλμ μακριά Altamonte Mall187 κριτικές 1,21 χλμ μακριά The Picture Show59 κριτικές 0,72 χλμ μακριά Congo River Golf13 κριτικές 1,42 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Cracker Barrel και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\n285 Douglas Ave, Altamonte Springs, FL 32714-3333 Τοποθεσία:


Γιώργος Βατυλιώτης. Ο Φωτορεπόρτερ, ο Ηθοποιός, ο Οικογενειάρχης, ο Άνθρωπος – Moufflon Bookshop\nΓιώργος Βατυλιώτης. Ο Φωτορεπόρτερ, ο Ηθοποιός, ο Οικογενειάρχης, ο Άνθρωπος\nΟ αείμνηστος Γιώργος Βατυλιώτης ήταν από τους πρωτεργάτες φωτοδημοσιογράφους. Οι φωτογραφίες του διάνθιζαν τον κυπριακό και διεθνή Τύπο κατά τις δεκαετίες του 50, 60 και 70, τα πιο κρίσιμα χρόνια της νεώτερης κυπριακής ιστορίας.\nΤο πολύτιμο αυτό υλικό, αρνητικά και φωτογραφίες που απεικονίζουν πλείστα όσα συνέβησαν στην Κύπρο κατά τα κρίσιμα αυτά χρόνια και που ελήφθησαν μέσα σε εξαιρετικά δύσκολες συνθήκες και πρωτόγονα για τη σημερινή εποχή μέσα, ο Γιώργος Βατυλιώτης, έχοντας επίγνωση της μοναδικότητας τους, τα δώρισε, λίγο πριν τον θάνατο του, στη Δημοσιογραφική Εστία της Ένωσης Συντακτών Κύπρου και στο Γραφείο Τύπου και Πληροφοριών της Κυπριακής Δημοκρατίας, για να είναι στη διάθεση κάθε μελετητή της πρόσφατης κυπριακής ιστορίας και του κοινού ευρύτερα.\nΈνα μεγάλο μέρος του Λευκώματος είναι αφιερωμένο στην προσφορά του Γ. Βατυλιώτη στη φωτοδημοσιογραφία με δικές του συνεντεύξεις και φωτογραφικό υλικό με παράρτημα στο οποίο παρουσιάζεται ένα μικρό μέρος του φωτογραφικού υλικού που δώρισε στη Δημοσιογραφική Εστία και στο Γραφείο Τύπου και Πληροφοριών.\nΟ Γ. Βατυλιώτης δεν ασχολήθηκε μόνο με τη φωτοδημοσιογραφία. Η προσφορά του στο Θέατρο είναι εξίσου αξιόλογη. Απ ό,τι ο ίδιος έλεγε, η ενασχόληση του με τη φωτογραφία του εξασφάλιζε τα προς το ζειν για να μπορεί να αφιερώνεται στο Θέατρο που ήταν η κύρια αγάπη του.\nΕμπνευστής και συνιδρυτής του Μορφωτικού Συλλόγου «Αναγέννηση» Παλουριώτισσας, ήδη από το 1939 ανέλαβε πρωτοποριακά την ίδρυση ερασιτεχνικού θιάσου που μέσα σε καιρούς εξαιρετικά δύσκολους ανέβαζε θεατρικά έργα και προσέφερε ποιοτική ψυχαγωγία στον απλό κόσμο. Στερώντας πολλές φορές τον εαυτό του από την οικογένειά του, γύριζε διάφορα χωριά όπου ίδρυε μορφωτικούς συλλόγους και ερασιτεχνικούς θιάσους του οποίους ο ίδιος φρόντιζε και δίδασκε. Ο θίασος της «Αναγέννησης» ήταν το «φυτώριο» μέσα από το οποίο βγήκαν, αφού τελειοποίησαν τις σπουδές τους σε Σχολές Θεάτρου, ηθοποιοί που έγιναν στυλοβάτες του σύγχρονου Κυπριακού Θεάτρου.


KAFENEIO-GR: «Φωτιά» στο καλάθι της νοικοκυράς...\n«Φωτιά» στο καλάθι της νοικοκυράς...\nΕπιστροφή 25 χρόνια πίσω για τον πληθωρισμό, που τον Ιανουάριο άγγιξε το 6,2% συνεχίζοντας την ανηφορική πορεία. Το καλάθι της νοικοκυράς έχει πάρει «φωτιά», με την ουκρανική κρίση να συντηρεί το... ενεργειακό ράλι και αυτό τον μήνα και τις τιμές να εκτοξεύονται σε μια σειρά βασικών αγαθών. Την ίδια στιγμή τα ελληνικά ομόλογα συνεχίζουν να ανεβαίνουν , με την απόδοση του 10ετούς ομολόγου να φθάνει το 2,733%.\nΣτην κυβέρνηση επιμένουν στο θετικό αφήγημα και μιλούν για προσωρινή «αναταραχή», ωστόσο δεδομένο είναι πως θα επιστρατευθούν πρόσθετα μέτρα στήριξης. Τα μέτρα αυτά δεν θα έχουν ωστόσο οριζόντιο χαρακτήρα, καθώς τα … μηνύματα από τις αγορές επιβάλλουν αυτοσυγκράτηση. Σύμφωνα με πληροφορίες οι τελικές ανακοινώσεις - που θα γίνουν πριν από το Πάσχα- θα είναι εστιασμένες σε συγκεκριμένες ομάδες, όπως για παράδειγμα οι χαμηλοσυνταξιούχοι και οι μακροχρόνια άνεργοι.\nΩστόσο ο πρωθυπουργός υπογράμμισε πως «ποτέ δεν θα επιτρέψω επιπόλαιες κινήσεις που θα γυρίσουν τη χώρα πίσω και θα την ανάγκαζαν να καταφύγει στην επιβολή φόρων στερώντας την ανάπτυξη». Και για μια ακόμα φορά εξέπεμψε μήνυμα πως «δεν θα επιστρέψουμε στα ελλείμματα και στη διεθνή αναξιοπιστία»\nΣτο κυβερνητικό στρατόπεδο σε καμία περίπτωση δεν θέλουν να κάνουν βιαστικές κινήσεις, σε αυτό το κρίσιμο timing όπου εξελίσσεται η συζήτηση για την χαλάρωση του Συμφώνου Σταθερότητας. Η δεύτερη «έξοδος» στις αγορές για φέτος - που ενδεχομένως θα μπορούσε να γίνει το Μάρτιο- δεν αποκλείεται να καθυστερήσει λίγο αν συνεχιστεί αυτό το εκρηκτικό «κοκτέιλ» στην παγκόσμια οικονομία.\nΠάντως στο οικονομικό επιτελείο εκτιμούν πως η «μεγάλη εικόνα» είναι … πολλά υποσχόμενη παρά τις «σκιές» που έχει η φωτογραφία της στιγμής λόγω δυσκολιών και προκλήσεων. Σύμφωνα με την Eurostat η χώρα μας είχε το υψηλότερο δημόσιο χρέος στην Ε.Ε, και στο τρίτο τρίμηνο του 2021 (διαμορφώθηκε στο 200,7% του ΑΕΠ), ενώ ακολουθούν η Ιταλία, η Ισπανία και η Πορτογαλία.\nΤην ίδια στιγμή η απουσία επενδυτικής βαθμίδας, μέσα στο περιβάλλον αβεβαιότητας που επικρατεί το τελευταίο διάστημα αναφορικά με τη νομισματική πολιτική στην Ευρώπη, καθιστά τις αποδόσεις των ελληνικών ομολόγων πιο ευαίσθητες στη διεθνή μεταβλητότητα. Υπενθυμίζεται πως στόχος της κυβέρνησης είναι να αποκτήσει η χώρα επενδυτική βαθμίδα στις αρχές του 2023, εξέλιξη που θα βάλει την Ελλάδα στο «ραντάρ» πολυεθνικών και μεγάλων εταιρειών διαχείρισης αμοιβαίων κεφαλαίων.\nΝούμερο ένα πρόβλημα η ακρίβεια\nΗ ανηφορική πορεία των τιμών εξελίσσεται στο βασικό πρόβλημα που αντιμετωπίζουν τα ελληνικά νοικοκυριά, κάτι που φάνηκε και σε μια ακόμα δημοσκόπηση. Ειδικότερα σε έρευνα της Marc το 47% των πολιτών δήλωσε ότι το θέμα που τους απασχολεί περισσότερο είναι η ακρίβεια. Όσον αφορά στην πρόθεση ψήφου η Νέα Δημοκρατία διατηρεί την καθαρή διαφορά από το ΣΥΡΙΖΑ με το ποσοστό της να διαμορφώνεται - σύμφωνα με τη δημοσκόπηση στο 31.5% (από 32.6% στην προηγούμενη μέτρηση).\nΣτο «γαλάζιο» στρατόπεδο εκτιμούν πως η πορεία της οικονομίας θα κρίνει σε μεγάλο βαθμό το αποτέλεσμα των επόμενων εκλογών και στο πλαίσιο αυτό το επόμενο διάστημα θα ενταθεί το φλερτ στη μεσαία τάξη. Το επιχείρημα που προβάλλεται είναι πως η αύξηση του πληθωρισμού δεν είναι ελληνικό φαινόμενο. Ωστόσο αναγνωρίζεται πως δεν είναι δυνατόν να αντιμετωπιστεί πλήρως, αυτό το κύμα των ανατιμήσεων, που οφείλεται σε πολλούς παράγοντες (ενέργεια, αύξηση των τιμών πρώτων υλών, του κόστους μεταφοράς, στις επιπτώσεις της νομισματικής πολιτικής λόγω πανδημίας).\nΤην ίδια στιγμή η παράταση λίγων ημερών που δόθηκε για την πληρωμή σειράς φορολογικών υποχρεώσεων λόγω της κακοκαιρίας «Ελπίς» φρέναρε τα φορολογικά έσοδα του Ιανουαρίου. Πάντως στο οικονομικό επιτελείο εκτιμούν ότι η υστέρηση των φορολογικών εσόδων ήταν συγκυριακή και … αναμένουν καλύτερες ημέρες...


FAT Brain TOY Squigz Deluxe KIT - Fun gadgets (PER.938063)\nΑρχική > Gadgets & Παιχνίδια > Διασκέδαση > FAT BRAIN TOY SQUIGZ DELUXE KIT\nFAT BRAIN TOY SQUIGZ DELUXE KIT\nΤα Squigz, το παιχνίδι της Fat Brain Toys, που έχει κατακτήσει την Αμερική και είναι από τους φιναλίστ για το βραβείο Toy of the Year 2015 (TOTY 2015 Award) ήρθαν και στην Ελλάδα! Γίνετε δημιουργικοί, οι άπειροι συνδυασμοί των Squigz ξεκλειδώνουν κάθε δημιουργική τάση, μιας και η μοναδική ικανότητά τους να «βεντουζώνουν» μεταξύ τους σε διάφορες γωνίες οδηγεί σε πρωτότυπες κατασκευές. Κολλήστε τα σε οποιαδήποτε επίπεδη, μη πορώδη επιφάνεια, στο μπάνιο, σε τοίχους, σε παράθυρα, πάνω στο γραφείο ή το θρανίο ή ακόμα και σε υπολογιστές μετατρέποντάς τα σε μια δημιουργική διέξοδο αλλά και έναν ιδιαίτερο τρόπο αυτοσχέδιας διακόσμησης για το παιδικό δωμάτιο. Τα Squigz χάρη στις δυνατές τους βεντούζες θα κολλήσουν σε όποια γωνία επιθυμείτε. Συνεχίστε με τα επόμενα κομμάτια Squigz μέχρι η δημιουργία σας να ολοκληρωθεί. Αφού τα Squigz κολλήσουν μεταξύ τους θα χρειαστούν λίγη δύναμη για να αποκολληθούν. Μόλις όμως το καταφέρετε θα ηχήσει το μαγικό «Pop», μια ακουστική απόλαυση στην οποία δεν θα μπορείτε να αντισταθείτε! Τι όμως μπορεί να κατασκευάσει κάποιος με τα Squigz; Πρακτικά οτιδήποτε φανταστείτε. Πυραύλους, οχήματα, κτίρια, κοσμήματα ή ακόμα κι ένα κάθισμα για την γάτα σας. Ενώστε τα και δείτε την δημιουργία σας να ζωντανεύει και να εξελίσσεται όπως μια αποικία μυρμηγκιών. Κατασκευασμένα εξ? ολοκλήρου από υψηλής ποιότητας σιλικόνη και χωρίς ποτέ να αφήνουν το παραμικρό ίχνος καταλοίπων, τα Squigz είναι ένα εξαιρετικό και ασφαλές παιχνίδι που εκτοξεύει την δημιουργικότητα πέρα από τα όρια των παραδοσιακών κατασκευών.\n-Η κάθε συσκευασία περιλαμβάνει 50 κομμάτια.\n-Ένα «ζωντανό», καινοτόμο παιχνίδι.\n-Εύκαμπτα, ελαστικά και ευλύγιστα.\n-Η συσκευασία περιλαμβάνει κομμάτια 8 διαφορετικών σχημάτων.\nFAT BRAIN TOY SQUIGZ DELUXE KIT (PER.938063)\nFAT BRAIN TOY SQUIGZ DELUXE KIT PER.938063 FAT BRAIN TOY FAT BRAIN TOY FUN GADGETS FAT BRAIN TOY SQUIGZ DELUXE KIT


Ευχαριστήριο Σωματείου Ξενοδόχων Μήλου για την συμμετοχή στην HORECA. - Μηλέικα Νέα: Ειδήσεις για τη Μήλο\nΕυχαριστήριο Σωματείου Ξενοδόχων Μήλου για την συμμετοχή στην HORECA.\nΔημοσιεύθηκε : Δευτέρα, 12 Μαρτίου 2018 11:32\nΤο Σωματείο Ξενοδόχων Μήλου συμμετείχε στην HORECA κατόπιν προσκλήσεως του ΞΕΕ, με δικό του περίπτερο το τετραήμερο από 09/02/2018 έως 13/02/2018. Με μία απολύτως επιτυχημένη οργάνωση και με τεράστια επισκεψιμότητα, εκπρόσωποι του Σωματείου μας ήρθαν σε επαφή με χιλιάδες κόσμου, προκειμένου να προωθήσουν τουριστικά το νησί μας. Αξίζει να σημειωθεί ότι συνυπήρχαν μόνο έξι προορισμοί ( Μήλος, Ίος, Κάλυμνος, Πάρος, Πρέβεζα και Πόρος ) και η επισκεψημότητα του Μηλέϊκου περιπτέρου εντυπωσιακά υψηλή.\nΣτα πλαίσια της έκθεσης παρουσιάστηκε από το Σωματείο Ξενοδόχων Μήλου και επίσημα το ΜΗΛΕΙΚΟ ΠΡΩΙΝΟ, το Σάββατο 10/02/2018, γεγονός που παρακολούθησαν εκατοντάδες επισκέπτες καθώς και αρκετοί δημοσιογράφοι γαστρονομίας και ο εμπνευστής του συγκεκριμένου προϊόντος κ. Γεώργιος Πίττας.\nΚατά γενική ομολογία η παρουσίαση του Μηλέϊκου Πρωϊνού απέσπασε τις καλύτερες εντυπώσεις και κριτικές τόσο για την επιλογή των εδεσμάτων όσο και για τον τρόπο παρουσίασης του. Να υπενθυμίσουμε ότι ανεπίσημα το Μηλέϊκο Πρωϊνό είχε παρουσιαστεί πρίν ένα έτος στα πλαίσια επισκέψεως δημοσιογράφων γαστρονομίας, από την ομάδα DELICIOUS MILOS, η οποία επιμελήθηκε μαζί με μέλη του Σωματείου μας και την παρουσίαση του στην HORECA 2018.\nΕπίσης σε ειδικά διαμορφωμένο χώρο που μας παρείχε η διοργάνωση , υπήρχε δυνατότητα προβολής τοπικών προϊόντων και εδεσμάτων από Μηλιούς επιχειρηματίες. Προϊόντα που έγιναν ανάρπαστα από τους επισκέπτες της έκθεσης, αλλά κέντρισαν και το εμπορικό ενδιαφέρον πολλών συναφών επιχειρήσεων από όλη την Ελλάδα.\nΚλείνοντας θα θέλαμε να ευχαριστήσουμε όλους όσους συνέβαλαν είτε με προσωπική εργασία είτε με διάθεση υλών και προϊόντων στην επιτυχή πραγματοποίηση αυτής της εκδήλωσης. Ειδικότερα την ομάδα του DELICIOUS MILOS A TRIP TO TASTE ΠΑΠΙΚΙΝΟ ΒΑΣΙΛΗ και ΕΙΡΗΝΗ ΨΑΘΑ, τον ΜΙΧΑΛΗ ΒΑΜΒΑΚΑΡΗ την ΑΘΗΝΑ ΨΑΘΑ, τον ΧΡΗΣΤΟ ΜΟΣΧΟΒΗ και την ΜΑΡΙΝΑ ΦΩΤΕΙΝΟΥ, οι οποίοι επιμελήθηκαν την παρασκευή και παρουσίαση του μπουφέ με τα τοπικά εδέσματα.\nΕπίσης να ευχαριστήσουμε και τις κάτωθι επιχειρήσεις και ιδιώτες που με προϊόντα και προσωπική εργασία, συνέβαλαν στην δημιουργία αυτού του μπουφέ. ( αλφαβητικά ):\nΒΑΜΒΟΥΝΗ ΑΝΕΖΙΝΑ (ΓΛΥΚΟΦΙΛΕΜΑ )\nΒΑΜΒΟΥΝΗ ΕΙΡΗΝΗ (ΓΛΥΚΟΦΙΛΕΜΑ )\nΒΗΧΟ ΓΕΩΡΓΙΟ ( ΤΣΑΚΑΝΟ )\nΒΗΧΟ ΠΑΝΑΓΙΩΤΗ ( ΠΑΡΑΔΟΣΙΑΚΑ ΕΔΕΣΜΑΤΑ )\nΒΗΧΟΥ ΜΑΡΙΑ-ΒΙΚΕΛΗ ΙΩΑΝΝΗ (ΦΟΥΡΝΟΣ ΚΑΡΟΔΡΟΜΟΣ )\nΒΗΧΟΥ ΜΑΡΙΑ (ΤΣΑΚΑΝΟΣ )\nΒΛΑΧΟ ΔΗΜΗΤΡΗ ( ΚΑΦΕΝΕΟΝ )\nΛΙΛΛΗ ΝΙΚΟΛΑΟ ( ΒΟΥΛΓΑΣ )\nΜΑΛΛΗ ΙΩΑΝΝΗ (ΦΟΥΡΝΟΣ ΑΡΤΕΜΙΣ )\nΜΑΛΛΗ ΚΩΝ/ΝΟ ( ΚΩΝΣΤΑΝΤΑΚΗΣ )\nΜΑΘΙΟΥΔΑΚΗ ΜΑΡΙΝΑ ( ΤΟ ΜΑΓΑΖΑΚΙ ΤΗΣ ΜΑΡΙΝΑΣ )\nΤΟΥΡΛΟ ΠΕΤΡΟ ( ΤΣΙΦΤΗ)\nΤΣΕΡΩΝΗ ΣΤΕΛΛΑ (ΚΙΒΩΤΟΣ ΤΩΝ ΓΕΥΣΕΩΝ )\nΜΑΛΛΗ ΜΠΑΜΠΗ (ΧΑΡΑΛΑΜΠΑΚΗ ΤΥΡΟΚΟΜΕΙΟ )\nΤέλος θα θέλαμε να ευχαριστήσουμε από καρδιάς τον κ. Γεώργιο Πίττα, εμπνευστή του όλου εγχειρήματος, με την υποστήριξη και την καθοδήγηση του οποίου πραγματοποιήσαμε την εκδήλωση μας, καθώς επίσης και την κυρία Σίσσυ Αγγελοπούλου γραμματέα του ΞΕΕ, και τους συνεργάτες της για την άψογη συνεργασία και βοήθεια τους.\nΠιστεύοντας ότι σαν Σωματείο καταφέραμε επάξια να εκπροσωπήσουμε το νησί μας στην HORECA και να αναδείξουμε μέρος του γαστρονομικού του πλούτου, σας προσκαλούμε όλους να γνωρίσετε και να εντάξετε το ΜΗΛΕΙΚΟ ΠΡΩΙΝΟ στις επιχειρήσεις σας.\nΗ Πρόεδρος ΤΟΥΡΛΟΥ ΦΛΩΡΑ\nΟ Αντιπρόεδρος ΜΩΡΑΙΤΗΣ ΔΗΜΗΤΡΗΣ\nΗ Γραμματέας ΛΟΥΚΙΑΝΟΥ ΔΕΣΠΟΙΝΑ\nΗ Ταμίας ΒΛΑΧΟΥ ΑΝΝΑ\nΣχετικό άρθρο: Εντυπωσιακή παρουσία του «Ελληνικού Πρωινού» της Μήλου στη HORECA! (PHOTOS)


Greek Hoopz: Έλεγχος των ομάδων που τερμάτισαν στις θέσεις 5 - 8\nΉρθε με χαμηλούς τόνους αφήνοντας τις υποσχέσεις για του χρόνου, που θα είναι γηπεδούχοι και με παρόντα τον Οκούρ.\nΕίδαμε στο παρκέ μια ομάδα πολύ μαχητική με ηγέτη τον Ιλιασόβα και έκλπηξη τον Ασίκ. Ο Τούρκογλου απογοήτευσε ξανά στην από δω πλευρά του ωκεανού με τη φανέλα της Εθνικής του, όντας μάλιστα φιναλίστ του ΝΒΑ αυτή τη φορά.\nΘα θυμόμαστε την επάνοδο του Αρσλάν στο επίπεδο που αξίζει να βρίσκεται, καθώς και τη νίκη τους επί των Ισπανών. Κυρίως την προσπάθεια του Γιούλ να περάσει πάνω από μια ολόκληρη φροντ λάιν.\nΤο μέλλον της ομάδας θα κριθεί από την επερχόμενη παρουσία της στο Παγκόσμιο Πρωτάθλημα. Μια διάκριση θα τους δώσει την αυτοπεποίθηση που τους χρειάζεται. Αν παίξει καλά ο Τούρκογλου επιτέλους...\nΉρθε με χαμηλούς τόνους, που με τους τραυματισμούς των Κριάπα και Καούν λίγο πριν το πρώτο τζάμπολ χαμήλωσαν ακόμη περισσότερο.\nΕίδαμε στο παρκέ μια ομάδα που με μοναδικό όπλο την άμυνα έφτασε όσο πιο μακριά μπορούσε. Δεν κέρδισε την απευθείας πρόκριση στο Παγκόσμιο ούτε τις εντυπώσεις. Μοζγκόφ και Πονγκρασόφ είχαν την πιο ξεχωριστή συμμετοχή...\nΘα θυμόμαστε πως έκαναν τρεις νίκες με ισχνή διαφορά στα ματς του Μπιντγκος. Θα μπορούσαν κάλλιστα να είχαν χάσει σε όλα, μιας και δε διαχειρίστηκαν σωστά τις τελευταίες φάσεις κανενός.\nΤο μέλλον της ομάδας εξαρτάται από τις ορέξεις του Κιριλένκο, τουλάχιστον το άμεσο. Από κει και πέρα είδαμε ελπιδοφόρες παρουσίες που αν βρουν συμμετοχές ανάμεσα στους πανάκριβους ξένους του Ρωσικού πρωταθλήματος, θα ανεβάσουν επίπεδο και την Εθνική τους.\nΉρθε με μεγάλη αισιοδοξία, λόγω της σταθερά ανοδικής της πορείας τα τελευταία χρόνια στην εκτίμησή του κόσμου, καθώς και λόγω της επανόδου του Βούιτσιτς.\nΕίδαμε στο παρκέ μια ομάδα χωρίς ιδιαίτερη συνοχή. Που προβλημάτιζε σταθερά από άποψη συνεργασιών στα έξι πρώτα ματς και βασιζόταν σε ατομικά ξεσπάσματα.\nΘα θυμόμαστε το πόσο καλά έπαιξε απέναντι στους Σλοβένους στον προημιτελικό. Βρέθηκε πολύ κοντά στο μετάλλιο εκείνο το βράδυ, αν και με βάση τη συνολική της εικόνα δε θα το άξιζε. Επίσης δεν ξεχνώ τους τριάντα πόντους του Πόποβιτς κόντρα στη Γαλλία.\nΤο μέλλον της ομάδας μοιάζει ακόμη ανθηρό. Από τους φετινούς σημαντικούς συντελεστές μόνο ο Βούιτσιτς είναι πάνω από 30 και σύντομα θα έρθει η ώρα τους να επιστρέψουν πάνω από την έκτη - έβδομη θέση όπου κατοικοεδρεύουν την τελευταία πενταετία. Αρκεί να μη σουτάρουν από τα εννιά μέτρα ο Πλάνινιτς κι ο Ούκιτς. Αυτά δεν τα χουν.\nΉρθε από τα προκριματικά, αλλά με στόχο την κατάκτηση τουλάχιστον κάποιου μεταλλίου. Άλλωστε ο Πάρκερ έχει μόνο ένα χάλκινο από το Βελιγράδι ενώ επιζητά κορυφή και τα χρόνια περνούν.\nΕίδαμε στο παρκέ ένα σύνολο αθλητικό που βασίζονταν υπέρ του δέοντος στον Πάρκερ. Τον δεύτερο σε μέσο όρο πόντων, τέταρτο στις ασσίστ και δεύτερο στα κλεψίματα στο τουρνουά.\nΘα θυμόμαστε το Νάντο Ντε Κολό να διαλέγει Ισπανία. Με χαμόγελο.\nΤο μέλλον της ομάδας προδιαγράφεται θετικό. Ο αναλώσιμος τριαντάρης Ζαννό θα αντικατασταθεί εύκολα -από τον Ερτέλ; - και οι Τζάκσον και Αγινσά θα βρουν το δρόμο τους στην ομάδα. Κάποια στιγμή η λογική λέει ότι ο Τόνι θα τα καταφέρει.. Αν και δεν είναι να τους εμπιστεύεσαι.\nΑναρτήθηκε από bdshbchamp στις 2:32 μ.μ. Ετικέτες Eurobasket 2009, National Teams, NT Croatia, NT France, NT Russia, NT Turkey


Backstage βίντεο από την αποκλειστική συνέντευξη της Αγγελικής Λάμπρη στο περιοδικό YOU! - YOU TV - Youweekly\nBackstage βίντεο από την αποκλειστική συνέντευξη της Αγγελικής Λάμπρη στο περιοδικό YOU!\nYOU TV 02.02.2021 14:21\nΗ συμμετοχή της στο Survivor ήταν «τόσο-όσο», όπως λέει χαρακτηριστικά. Γυρνώντας απ' τον Άγιο Δομίνικο, η Αγγελική Λάμπρη περιγράφει στο You τις αναμνήσεις που κρατάει απ' αυτήν τη σύντομη εμπειρία, το reunion με τα αγαπημένα της πρόσωπα και απαντάει στο ενδεχόμενο επιστροφής της στη σειρά «Άγριες Μέλισσες».\nMakeup-Μαλλιά: Διονυσία Κωνσταντίνου\nΤι κρατάς απ' την εμπειρία του Survivor;\nΕίναι μία συγκλονιστική εμπειρία, νομίζω θα το θυμάμαι και θα λέω: Το έκανα κι εγώ. Δεν είναι εύκολο να το κάνεις, θέλει κότσια και να έχεις δύναμη. Απ' το να το σκεφτείς, μέχρι να το πραγματοποιήσεις είναι μεγάλη απόσταση. Οπότε λέω «Μπράβο Αγγελική που το έκανες». Δεν δυσκολεύτηκα ιδιαίτερα και είμαι χαρούμενη που το πήρα απόφαση και το πραγματοποίησα. Θα είχα μετανιώσει αν δεν το είχα κάνει.\nΥπήρχε φορά που ξεπέρασες τα όρια σου;\nΌχι, δεν ζορίστηκα. Βέβαια, ήταν και μικρό το διάστημα, 18 μέρες. Δεν ζορίστηκα ούτε ψυχολογικά, ήμουν πολύ καλά και είχα πολύ καλή διάθεση. Ήταν μία πολύ ευχάριστη εμπειρία.\nΠαρότι έλειψες για λίγο, σου έλειψε κάτι στην Αθήνα;\nΕντάξει, μου έλειψε πάρα πολύ το παιδί μου, ήταν η πρώτη φορά που την αποχωριζόμουν για τόσο μεγάλο διάστημα, αυτό ήταν μία δοκιμασία για μένα, να δοκιμάσω τα όρια μου. Από την ώρα που τη γέννησα ήμασταν πολύ μαζί, δεν την άφηνα ποτέ. Μεγάλωσε αποκλειστικά μαζί μου, χωρίς νταντάδες και γιαγιάδες, επομένως ήθελα να δω αν αντέχω. Τελικά αντέχω. Ευτυχία σ' αγαπώ, σε λατρεύω, είσαι η ζωή μου, αλλά αντέχω!\nΠώς σε υποδέχτηκε η κόρη σου; Τι σου είπε; Άντεχε κι εκείνη;\nΆντεχε κι εκείνη τη δοκιμασία! Και για τις δυο μας ήταν μία πολύ σημαντική δοκιμασία και τα καταφέραμε και οι δύο πολύ καλά. Είναι πολύ σημαντικό για μένα όλο αυτό.\nΕίχες ένα ρόλο στις «Άγριες Μέλισσες». Τώρα που επέστρεψες, και στη σειρά εμφανίζεσαι ο «γιος» σου, θα συνεχιστεί;\nΔεν νομίζω. Απ' ό,τι ξέρω έχει ολοκληρωθεί από πέρσι ο ρόλος μου. Πάμε γι' άλλα και για καινούρια πράγματα.\nΠώς σου φαίνεται το κλίμα επιστρέφοντας; Τι εισπράττεις απ' τον κόσμο;\nΤίποτα, έφυγα απ' την καραντίνα και ήρθα στην καραντίνα. Νομίζω η καραντίνα εκεί ήταν χειρότερη απ' ότι εδώ. Εντάξει, ευχόμαστε όλοι να τελειώσει γρήγορα όλο αυτό για να ανοίξουν ξανά τα θέατρα, να γίνονται δουλειές, να κάνουμε γυρίσματα εκτός και ταξίδια!\nΠερισσότερα στο νέο τεύχος You που κυκλοφορεί*\nΜΠΛΟΎΖΑ, DKNY Sport, DKNY Boutique\nΣΟΡΤΣ και SNEAKERS, PUMA (με εκπτώσεις έως 50% σε επιλεγμένα είδη), PUMA STORES (Αγγελου Μεταξά 40Α, Γλυφάδα και Μητροπόλεως 36, Θεσσαλονίκη)\nΚΟΣΜΉΜΑΤΑ,KΛRKΛLIS Silver Collection, KΛRKΛLIS


Ο ΧΑΦΙΕΣ: Δυο οικογένειες σε κάθε χωριό;;;;\nΚαι τι είδους πρόσφυγες είναι αυτοί, από ποιο πόλεμο έρχονται; Μήπως έρχονται για να μοιραστούν τις περιουσίες των Ελλήνων;;\nΔυο οικογένειες σε κάθε χωριό...\nΈνα άρθρο ΠΡΟΚΛΗΣΗ του... πάλαι ποτέ γνωστού και σήμερα στα αζήτητα, Δημήτρη Καμπουράκη... του κυρίου ... «Πάρτε απόφαση τον βιασμό σας. Δεν μπορείτε να κάνετε τίποτα. Το μόνο που μπορεί να γίνει είναι να σας βιάσουμε σιγά-σιγά»...\nΜωρέ τι μας λέτε;;;\nΤι ονειρεύεστε ωρέ «ζαγάρια»;;;;\n2 οικογένειες σε κάθε χωριό;;;\nΟ περιπτεράς της γειτονιάς σου είπε κάτι -αν το είπε- κι εσύ ..κοτζάμ δημοσιοκάφρος μας το πετάς κατάμουτρα σαν εξυπνάδα;;;;\nΠόσο θέλετε να μας τρελλάνετε…\nΚαι γιατί δεν κάνετε το απλό;;;\nΔΗΜΟΨΗΦΙΣΜΑ για το μεταναστευτικό, προσφυγικό, και όπως θέλετε ΕΥΗΧΑ να το ονομάσετε κύριοι λιγούρηδες…\nΤι φοβάστε κι εσείς και οι προηγούμενοι «ρεμπεσκιέδες»;;;\nΤον λαό φοβάστε και βάζετε στο στόμα των περιπτεράδων κουβέντες για να μας δείξετε τι;;;\nΑν ήσασταν …δημοκράτες όπως καυχιέστε, τότε θα κάνατε ένα ΔΗΜΟΨΗΦΙΣΜΑ και θα τελείωνε το θέμα…\nΕπειδή όμως γνωρίζετε ήδη το αποτέλεσμα, αλλά ταυτόχρονα ΔΕΝ θέλετε να χάσετε την «ΜΠΑΖΑ»… μασουλάτε … κουτόχορτο… και το σκορπίζετε στον αέρα, ελπίζοντας να τσιμπήσει κάππιος δήθεν ....\nΤα ψέμματα τελείωσαν κύριοι...\nΔΗΜΟΨΗΦΙΣΜΑ για το μεταναστευτικό... αλλιώς....


Επί παντός Επιστητού: ααατος: 28/01/17\nΑναρτήθηκε από Μιχάλης Κ στις 8:23 μ.μ. Σύνδεσμοι σε αυτήν την ανάρτηση\nΚαλά. Οι πολιτισμένοι σε αυτήν την έρμη γη περισσεύουν και δεν έχουμε που να τους βάλουμε. Δύο δείγματα οφθαλμοφανούς πολιτισμού είναι οι παρακάτω φωτογραφίες.\nΣτην πρώτη ένας τούρκος -ξέρετε δα πόσο πολιτισμό παράγουν οι τούρκοι από δημιουργίας Τουρκίας- δείχνει ένα κομμάτι ψωμί σε μία ομάδα σκελετωμένα Αρμενόπουλα, τα οποία τον εκλιπαρούν.\nΣτην δεύτερη -ξέρετε δα πόση ευαισθησία για τα ανθρώπινα δικαιώματα κλπ, κλπ δείχνουν οι υπερπολιτισμένες ΗΠΑ- μία μητέρα παρακολουθεί (μαζί με το παιδί της) το μανιτάρι της πυρηνικής δοκιμής που έγινε το 1953 λίγα χιλιόμετρα έξω από το Λας Βέγκας.\nΈβαλα αυτές τις δύο περιπτώσεις γιατί πρόκειται για δύο βασικούς «φίλους και συμμάχους» μας.\nΈτσι μαζί με τους άλλους υπερπολιτισμένους συμμάχους μας (Άγγλους, Ολλανδούς, Βέλγους, Γάλλους και Γερμανούς) μπορείτε να πάρετε μία ιδέα για το μέλλον μας υπό την προϋπόθεση ότι είσαστε φασίστες.\nΑν είσαστε μέλη ΜΚΟ ή κάποιου πολιτικού κόμματος ζείτε σε άλλο επίπεδο και «αυτά τα πράγματα δεν γίνονται» αλλά ούτε και σας ενδιαφέρει αν γίνονται.\nΑπό πού κι ως που κλείσανε μέσα τον δεκαπεντάχρονο που βίασε και σκότωσε (όχι απαραίτητα με αυτήν την σειρά) τον εξάχρονο;\nΚανένας δεν σκέφτηκε το δικαίωμά του να εξερευνήσει τον σεξουαλικό του προσανατολισμό ή το φύλο του και να ασκήσει δημιουργικό σεξ;\nΘα έπρεπε να ρωτήσουν και τον εξάχρονο.\nΊσως και αυτός να εξερευνούσε τον σεξουαλικό του προσανατολισμό ή το φύλο του και να συμμετείχε εθελοντικά στο όλο θέμα.\nΑναρτήθηκε από Μιχάλης Κ στις 5:40 μ.μ. Σύνδεσμοι σε αυτήν την ανάρτηση


Σακελλαρίδης: Προκλητική και ακατανόητη η εισβολή στη Βουλή | in.gr\ningr > Ελλάδα > Ανθρώπινα Δικαιώματα > Σακελλαρίδης: Προκλητική και ακατανόητη η εισβολή στη Βουλή\n«Ποιον εξυπηρετεί η ενέργεια αυτή;»\nΠροκλητική και ακατανόητη χαρακτηρίζει ο κυβερνητικός εκπρόσωπος ΓαβριήλΣακελλαρίδης την ενέργεια των αντιεξουσιαστών να εισβάλουν στο προαύλιοτης Βουλής, θέτοντας παράλληλα το ερώτημα «ποιους ευνοεί αυτή ηενέργεια;» την ώρα που η κυβέρνηση έχει ξηλώσει τα κάγκελα γύρω από τηΒουλή και προωθεί το νόμο για τον εξανθρωπισμό του σωφρονιστικούσυστήματος.\nΟ κυβερνητικός εκπρόσωπος Γαβριήλ Σακελλαρίδης\n1 Απριλίου 2015, 14:24 Ενημερώθηκε: 1 Απριλίου 2015, 17:24\nΠροκλητική και ακατανόητη χαρακτηρίζει ο κυβερνητικός εκπρόσωπος Γαβριήλ Σακελλαρίδης την ενέργεια των αντιεξουσιαστών να εισβάλουν στο προαύλιο της Βουλής, θέτοντας παράλληλα το ερώτημα «ποιους ευνοεί αυτή η ενέργεια;» την ώρα που η κυβέρνηση έχει ξηλώσει τα κάγκελα γύρω από τη Βουλή και προωθεί το νόμο για τον εξανθρωπισμό του σωφρονιστικού συστήματος.\nΗ δήλωση Σακελλαρίδη έχει ως εξής:\n«Είναι προκλητική και ακατανόητη η σημερινή ενέργεια ομάδας αντιεξουσιαστών να εισβάλουν στον προαύλιο χώρο του Κοινοβουλίου. Σειρά τέτοιων ενεργειών δίνουν επιχειρήματα σε όσους δεν θέλουν τον εξανθρωπισμό του σωφρονιστικού συστήματος. Η εισβολή αυτή λειτουργεί σε βάρος της απόφασης της κυβέρνησης να ξηλωθούν τα κάγκελα της ντροπής από τον προαύλιο χώρο του Κοινοβουλίου. Απόφαση στην οποία θα επιμείνουμε.\n» Η κυβέρνηση ήδη από τις προγραμματικές τις δηλώσεις είχε εξαγγείλει την κατάργηση των φυλακών τύπου Γ και τον εξανθρωπισμό του σωφρονιστικού συστήματος. Το νομοσχέδιο οδεύει άμεσα προς ψήφιση. Ποιους λοιπόν ευνοεί μια τέτοιου είδους ενέργεια;\n» Αυτές τις ώρες πρέπει να είμαστε όλοι προσεκτικοί και ψύχραιμοι καθώς υπάρχει μια απεργία πείνας σε εξέλιξη. Η κυβέρνηση λειτουργεί σταθερά με γνώμονα την προστασία της ανθρώπινης ζωής, την υπεράσπιση του κράτους δικαίου και διασφάλισης της έννομης τάξης».\nΑΕΚ: Σενάριο για Κάμπελ


Neck lift|Lifting στο Λαιμό|Σύνταγμα-Γλυφάδα|Elite Plastic Surgery\nHome » ΙΑΤΡΙΚΕΣ ΥΠΗΡΕΣΙΕΣ » ΑΙΣΘΗΤΙΚΗ ΧΕΙΡΟΥΡΓΙΚΗ ΠΡΟΣΩΠΟΥ » Neck lift\nΑΙΣΘΗΤΙΚΗ ΠΛΑΣΤΙΚΗ ΧΕΙΡΟΥΡΓΙΚΗ ΠΡΟΣΩΠΟΥ\nΟ λαιμός αποτελούσε ανέκαθεν ένα από τα κύρια στοιχεία σφριγηλότητας και ομορφιάς ενός προσώπου. Με την πάροδο του χρόνου παρατηρείται χαλάρωση του δέρματος και σχηματισμός έντονων πτυχών που οφείλονται στο μυώδες πλάτυσμα, τον μυ που εκτείνεται από το κατώτερο τμήμα της κάτω γνάθου έως την περιοχή της κλείδας που τον περιβάλλει.\nΕπίσης, πολύ συχνή είναι η συσσώρευση λίπους στην περιοχή αυτή όπου μπορεί να γίνει είτε κάτω από το δέρμα , είτε κάτω από το μυώδες πλάτυσμα. Έτσι, λοιπόν, η σαφής ανατομική γνώση και η σωστή διάγνωση της περιοχής αυτής μπορεί να διορθώσει τα προβλήματα που δημιουργούνται στην περιοχή αυτή προσφέροντας λύση στο πιο ευκρινές και πιο δύσκολα αντιμετωπίσιμο σημείο του προσώπου.\nΠοιος είναι ο χρόνος ανάρρωσης μετά το χειρουργείο neck lift;\nΜε τις σύγχρονες τεχνικές το χειρουργείο γίνεται με τοπική αναισθησία ή με μέθη – ο ασθενής μπορεί να επανέλθει στις καθημερινές του δραστηριότητες χωρίς ιδιαίτερες εμφανείς εκχυμώσεις και οιδήματα σε διάστημα από 1 εως 2 εβδομάδες.\nΠόσο επώδυνο είναι το χειρουργείο;\nΜπορει ένας καπνιστή να υποβληθεί στη συγκεκριμένη χειρουργική επέμβαση;\nΓια να υποβληθεί ένας καπνιστής στη συγκεκριμένη χειρουργική επέμβαση είναι απαραίτητη η διακοπή του καπνίσματος για το χρονικό διάστημα των 20 ημερών τουλάχιστον.\nΠοιος είναι ο απαιτούμενος χρόνος παραμονής του ασθενούς στο νοσοκομείο;\nΣυνιστάται η παραμονή του ασθενούς στο νοσοκομείο προληπτικά για τουλάχιστον 24 ωρες.\nΠοιο το κόστος επέμβασης του neck lift;\nΤο lifting λαιμού μπορεί να πραγματοποιηθεί είτε μεμονωμένα είτε σε συνδυασμό με κάποια άλλη επέμβαση, όπως facelifting ή βλεφαροπλαστική . Η τιμή του neck lift καθορίζεται και από τη μέθοδο που θα επιλέξει ο πλαστικός χειρουργός. Το τελικό κόστος καθορίζεται στην ιατρική επίσκεψη σας στο ιατρείο μας.


Tubesalonika: Ανακαλύφθηκαν τα ίχνη της μεγαλύτερης πρόσκρουσης αστεροειδούς που έχει ποτέ συμβεί στη Γη\nΗ πρόσκρουση, που συνέβη πριν από\nτουλάχιστον 300 εκατομμύρια χρόνια, ήταν κατά πάσα πιθανότητα «δίδυμη», καθώς έχουν ανιχνευθεί δύο διακριτές περιοχές πρόσκρουσης δίπλα-δίπλα. Το γεγονός αυτό δείχνει ότι μάλλον επρόκειτο για ένα διπλό πλήγμα εξ ουρανού από δύο αστεροειδείς που έπεσαν σχεδόν ταυτόχρονα στο ίδιο σημείο. Μάλλον επρόκειτο για έναν πολύ μεγάλο αστεροειδή, ο οποίος έσπασε στα δύο λίγο πριν την πρόσκρουση. Κάθε ένα από τα τμήματά του πρέπει να είχε διάμετρο άνω των δέκα χιλιομέτρων.\nΥπενθυμίζεται ότι μια ανάλογη πρόσκρουση στην κεντρική Αμερική, στη χερσόνησο Γιουκατάν του σημερινού Μεξικό, πιστεύεται ότι οδήγησε στην εξαφάνιση των δεινοσαύρων πριν από περίπου 66 εκατ. χρόνια.imerisia.gr